NAJVIŠE ŠVERCA U BOGATIĆU - Glas Podrinja\nŠABAČKA POLICIJA POSEBNE USPEHE BELEŽI NA SUZBIJANjU NELEGALNE TRGOVINE DUVANOM\nNAJVIŠE ŠVERCA U BOGATIĆU\nNa teritoriji koja je u nadležnosti Policijske uprave Šabac redovno se oduzimaju veće količine nelegalnog duvana. Pre petnaestak dana bile su dve veće zaplene, što je nastavak uspešnih akcija koje se sprovode već duže vreme.\nPripadnici Ministarstva unutrašnjih poslova u Šapcu od početka 2017. godine, zaplenili su više od osam i po tona nelegalnog duvana, čija se vrednost procenjuje na više od četiri i po miliona dinara. Takođe, policija je zaplenila i više od 77.000 paklica cigareta, čija se vrednost procenjuje na više od 15 miliona dinara. Pronađeno je ukupno sedam tona i 482 kilograma sušenog duvana u listu i tona i 650 kilograma rezanog duvana, 10 ručno pravljenih mašina za rezanje duvana tzv. „sečki“, pet presa i pet digitalnih vaga za merenje duvana. Policija je, po nalogu nadležnih tužilaštava, podnela krivične prijave protiv 42 osobe, osumnjičene da su počinile krivična dela nedozvoljena proizvodnja i nedozvoljena trgovina.\nBogatić često bude centar zaplena većih količina nelegalnog duvana. Tako je policija prilikom pretresa na nekoliko lokacija u okolini Ljubovije i Bogatića oduzela više od 1.500 kilograma duvana u listu, 311 kilograma rezanog duvana, 3.000 filter papira, 1.600 napravljenih cigareta i dve mašine za sečenje duvana. Za ovo delo će protiv trojice muškaraca policija podneti krivične prijave, u redovnom postupku, zbog sumnje da su izvršili krivično delo nedozvoljena proizvodnja, dok će protiv jednog muškarca biti podneta krivična prijava zbog sumnje da je učinio krivično delo nedozvoljena trgovina.\nTakođe, pripadnici Ministarstva unutrašnjih poslova u Šapcu zaplenili su prilikom pretresa stana i drugih prostorija dvojice muškaraca u okolini Vladimiraca i Bogatića 1.380 kilograma duvana u listu i 2.000 paklica cigareta „česterfild“. Duvan je uz potvrdu oduzet, a protiv osumnjičenih policija će podneti krivične prijave, u redovnom postupku, zbog postojanja osnova sumnje da su izvršili krivično delo nedozvoljena trgovina.\nPored toga, šabačka policija je zaplenila oko 10.000 paklica cigareta, čija se vrednost procenjuje na više od 2.200.000 dinara. Tada su cigarete pronađene prilikom kontrole dva putnička vozila. Za ovo delo policija će protiv dvojice muškaraca podneti krivične prijave u redovnom postupku, zbog postojanja osnova sumnje da su izvršili krivično delo nedozvoljena trgovina.\nJoš jednom prilikom u Bogatiću je zaplenjeno oko 450 kilograma rezanog i duvana u listu, 88 kilograma duvanske sitnjevine, dve sečke za rezanje duvana i naparivač. Duvan, čija je vrednost procenjena na oko 200.000 dinara, pronađen je u pretresu kuće i pomoćnih prostorija u kojima boravi dvadesetdevetogodišnji muškarac. Protiv osumnjičenog je, po nalogu nadležnog tužilaštva, podneta krivična prijava, u redovnom postupku, zbog postojanja osnova sumnje da je izvršio krivično delo nedozvoljena proizvodnja.


Drinska regata u rangu Egzita i Guče – Bajina Bašta-Tara-Drina\nObjavio BBasta.info•\t11/03/2015• 13:50• Drina\nManifestacija „Drinska regata“ ove godine treba da dostigne nacionalni nivo jer uz „Egzit“ i Guču predstavlja najveći događaj te vrste u Srbiji, poručili su predstavnici opštine Bajina Bašta na 37. Međunarodnom sajmu turizma.\n„Ove godine se održava 22. ‘Drinska regata’ i naša ambicija je da ona nadmaši sve prethodne“, rekao je direktor Sportsko-turističkog centra Bajina Bašta Dejan Mlađenović i dodao da je prošle godine posećenost bila na izuzetnom nivou, uprkos poplavama koje su pogodile i tu oblast.\nPrema njegovim rečima, u okviru „Most festa“ kao integralnog dela „Drinske regate“, koja se održava od 14. do 19. jula, nastupiće grupe Bijelo dugme i Van Gog.\n„Ovo je najveća manifestacija na vodi i cilj nam je da ove godine podignemo na najviši nivo. Zbog toga smo pripremili izvanredan program – 17. jula nastupiće Van Gog, a 18. jula Bijelo dugme“, najavio je Mlađenović.\nOn je objasnio da su pripreme već otpočele, jer ukoliko postoji želja da se na kvalitetan način organizuje jedna takva manifestacija koja privlači veliki broj posetilaca, moraju se unapred predvideti svi aspekti, naročito obezbeđenje kako bi sve prošlo u najboljem redu.\n„Do sada nismo imali nikakvih problema i nadamo se da ih neće biti ni ubuduće“, dodao je Mlađenović.\nPo rečima predsednika opštine Bajina Bašta Radomira Filipovića, „Drinska regata“ pored Tare, predstavlja još jedan „biser“ koji poseduje ta opština.\n„Mi smo zaista najlepša opština, ja to s ponosom ističem. Drina je biser Srbije, kičma Srbije, srpskog naroda. Mi imamo jedinstvenu „Drinsku regatu“ najveću manifestaciju na vodi koja iz godine u godinu raste“, istakao je Filipović.\nOn je rekao da Bajina Bašta ima čime da se ponosi, prvenstveno misleći na prirodu, ali i na manifestacije koje su svake godine sve bolje organizovane.\n„Svi koji se odluče za Bajinu Baštu imaće šta da vide, a imaće i u čemu da uživaju“, poručio je Filipović i dodao da ove godine Tara obeležava 110 godina turizma.\nPrema njegovim rečima, jako malo se radilo na poboljšanju infrastrukture na Tari u poslednjih dvadesetak godina, ali je to promenjeno tokom prošle godine.\n„Uspeli smo da dobar deo završimo prošle godine, ostao nam je za ovu godinu jedan manji deo, da konačno upristojimo Taru i da njena infrastruktura bude prihvatljiva za svakog gosta“, naglasio je Filipović.\n2015 Bajina Bašta Drina Drinska regata\nBora Milutinović: „Bajina Bašta je nešto posebno“.\nPlaninska trka na Tari u maju


POSREDSTVOM IPA-E OPREDIJELJENO 270 MILIONA EURA ZA PERIOD OD 2014. DO 2020. GODINE\nCrnoj Gori je posredstvom programa pretpristupne finansijske pomoći IPA za period od 2014. do 2020. godine opredijeljeno 270 miliona eura, saopštila je generalni direktor za evropske poslove u Ministarstvu vanjskih poslova i evropskih integracija, Snežana Radović.\nOna je rekla da je Vlada Crne Gore 3. decembra 2015. godine usvojila četiri dokumenta u vezi sa programima podrške Evropske unije Crnoj Gori. Vlada je, između ostalog, usvojila Informaciju o programima podrške EU Crnoj Gori za 2015. godinu, kao i Predlog zakona o potvrđivanju sektorskog sporazuma između Vlade i Evropske komisije EK, kojim se utvrđuju pravila za upravljanje i sprovođenje finansijske pomoći EU u okviru instrumenta pretpristupne pomoći za oblast politike poljoprivrede i ruralnog razvoja IPARD.\n"Iz pretpristupnih fondova EU Crnoj Gori je u sektoru poljoprivrede i ruralnog razvoja na raspolaganju 51 milion eura, od čega je doprinos EU tim bespovratnim sredstvima 39 miliona eura, dok je ostatak od 12 miliona nacionalni doprinos", navela je Radović.\nVlada je uvojila i Informaciju o godišnjem akcijskom programu IPA-e za 2014. godinu vrijedan je 24 miliona eura, od čega doprinos EU iznosi 21 milion eura, a nacionalno kofinansiranje oko 3,2 miliona.\nVlada je usvojila i Informaciju o finansijskim sporazumima između Evropske komisije, Bosne i Hercegovine i Crne Gore o prekograničnoj saradnji za 2014. i 2015. godinu.\n"Za 2014. godinu je ukupno opredijeljeno 988 hiljada eura, od čega je doprinos EU 840 hiljada. Za ovu godinu je procijenjen iznos alokacije sredstva 1,4 miliona eura, od čega je doprinos EU 1,2 miliona", rekla je Radović.


Srbija: Struja poskupljuje 12 odsto od 1. avgusta | Radio Trebinje\n11. јуна 2015., 16:58\nBEOGRAD l Umjesto da poskupi 1. aprila, kako je zahtijevao MMF, struja skuplja od 1. avgusta za 12 odsto. Ministar rudarstva i energetike Aleksandar Antić rekao je na konferenciji za novinare da je taj iznos poskupljenja usaglašen sa MMF-om.\nOn je naveo da je svjestan da nikada nije dobar trenutak za povećanje cijene električne energije i ukazao da je potrebno da elektroenergetski sistem i „Elektroprivreda Srbije“ ostanu stabilni, prenosi RTS.\n„Nema otvaranja novih radnih mjesta i fabrika ako nema ulaganja u elektroprivredu“, kazao je Antić.\n„Promjena cijena struje i težak proces pregovora koji se mjesecima vodio sastavni je dio jednog šireg programa gdje paralelno imamo makroekonomske mjere, fiskalnu konsolidaciju i strukturne mjere koje će omogućiti da javni sektor u cjelini, odnosno javna preduzeća budu efikasniji“, kaže ministar finansija Dušan Vujović.


36. Beogradski džez festival: Promena datuma | MUZZIK TV\n36. Beogradski džez festival: Promena datuma\nNa veliku žalost umetnika i organizatora, najavljeni koncert Avišaj Koen Trija neće biti održan na 36. Beogradskom džez festivalu, u okviru programa BDŽF+, 18. decembra u Kombank dvorani. Zbog novih bezbednosnih mera koje su zbog suzbijanja pandemije koronavirusa stupile na snagu u Izraelu, a koje se odnose na međunarodna putovanja i karantin, Avišaj Koen sa bendom neće moći da doputuje u Beograd.\nNovi termin održavanja koncerta biće zakazan na proleće 2021, kada se za to steknu odgovarajući logističko-bezbednosni uslovi, o čemu će publika biti blagovremeno informisana.\nSve ulaznice kupljene za beogradski koncert planiran najpre 27. aprila, a potom 18. decembra važiće i za novi termin odrzavanja koncerta. Ukoliko publika koja je kupila ulaznice za koncert Avišaj Koen Trija želi da ih vrati uz povraćaj novca, to će moći da učini od 23. decembra na Ticket Vision Blagajni u Domu omladine Beograda.\nZbog važećih propisa koji se odnose na ograničenje radnog vremena ustanova kulture do 17 časova, a koji će biti na snazi i nakon 15. decembra 2020. godine, koncerti u okviru 36. Beogradskog džez festivala će biti održani po novoj satnici: od 14 i 15 časova. Tačnu satnicu programa možete pogledati ovde:\nVELIKA SALA DOB, 15.00\nNenad Vasilić – Bass&Strings (Srbija/Austrija)\nDOB AMERIKANA, 14.00\nIvan Radivojević kvartet, u saradnji sa Fakultetom muzičke umetnosti\nFilippo Vignato Trio (Italija/Francuska/Mađarska)\nGorica & The Grooveheadz, u saradnji sa Fakultetom muzičke umetnosti\nKOMBANK DVORANA, 15.00\nUlaznice se mogu nabaviti na TicketVision Blagajni u Domu omladine Beograda.


Home // Hrana i Piće // Vesti // Ekskluzivni salon vina Wine Mart drugi put održan u Beogradu\nDrugi Wine Mart, manifestacija koja okuplja isključivo odabrane proizvođače vrhunskih vina i destilata iz Srbije i sveta, i ove godine je privukla hedoniste i ljubitelje premium proizvoda u jedinstveno okruženje salona BMW Delta Motors-a u Beogradu. Događajem su plenile „zvezde“ - Brut Premier Magnum, najbolji šampanjac na svetu kuće Louis Roederer, engleski džin „Juni93“, konjaci destilerije Tesseron i vina pet poznatih šatoa iz francuske regije Bordo, rakija košarkaškog asa Nenada Krstića i brojni drugi ekskluziviteti.\nIskusne znalce posebno su obradovali degustacija vrhunskih vina iz Toskane - Casanova di Neri, Mazzei, Tenuta di Biserno, upoznavanje sa više od 50 izlagača, kao i dragoceni saveti o pravilima konzumiranja i drugim zanimljivostima Vuka Vuletića, najboljeg somelijera Srbije i Balkana.\n„Cilj nam je da napravimo tradicionalnu manifestaciju, prepoznatljiv salon vina otvoren samo za izuzetna pića vrhunskog kvaliteta“, kaže Vuletić. „Nakon drugog Wine Mart-a, mislim da smo na odličnom putu da Beograd stavimo na mapu nezaobilaznih destinacija istinskih ljubitelja vina, ali i profesionalaca iz vinskog biznisa“, ističe Vuk sumirajući utiske sa događaja.\nNa Wine Mart-u je, uz premium segment portfolija najboljih stranih vinarija, bilo prisutno i više od dvadeset domaćih i kuća iz regiona, a regionalnu vinsku scenu predstavili su somelijeri šampioni - Ivan Jug iz Hrvatske, Maté Horvath iz Mađarske i Blaž Draksler iz Slovenije.


Mediji samo složni mogu protiv „Gugla”\nDok američki džinovi interneta negoduju zbog odluke Evropskog parlamenta da podrži zakon o zaštiti autorskih prava, predstavnici kreativnih industrija pozdravili su ishod prekjučerašnjeg glasanja u Strazburu kao pobedu Evrope i potvrdu njene nezavisnosti od američkih titana koji su kupili kajmak na tuđem trudu. Nemački poslanik u EP Aksel Voks, predstavljač izmenjene direktive, uveren je da će kada se prašina slegne internet i dalje biti slobodan, dok će muzičari i novinari biti pravednije plaćeni za svoj rad. S njim se ne slaže Julija Reda iz nemačke Piratske partije, glavni protivnik direktive, koja je podršku evroparlamentaraca jednoj od najkontroverznijih evropskih reformi ocenila kao „katastrofu”.\n09.09.2018 u 15:53\nAP: Vučić nije izneo predlog\nKOSOVO MITROVICA - Američka agencija AP u izveštaju o obraćanju predsednika Srbije Aleksandra Vučića Srbima u Kosovskoj Mitrovici „ponovio da je sporazum za rešenje dugogodišnjeg spora sa Kosovom i dalje daleko”, ali da je obećao da će raditi na njegovom postizanju. AP ocenjuje da Vučić, „uprkos očekivanjima”, nije izneo konkretan predlog za budući sporazum sa Prištinom. AP takođe napominje da „obe strane moraju da poboljšaju odnose, pre nego što budu uzete u obzir za ulazak u EU”. Vučićeve reči da će Srbija braniti svoje državljane na KiM, ukoliko budu napadnuti, kako se navodi u izveštaju, američka agencija tumači kao prikrivenu pretnju, iako istovremeno konstatuje i da je Vučić rekao da Srbija „ne želi više da vodi ratove na Kosovu i da nastoji da izgradi poverenje i\n09.09.2018 u 13:28\nNapadnuti novinari tokom izveštavanja sa Kosmeta\nDve reporterke Dojče velea (DW) od kojih je jedna Srpkinja, a druga Albanka napadnute su danas tokom izveštavanja o blokadama puteva ka selu Banje u opštini Srbica kojima je sprečena poseta srpskog predsednika Aleksandra Vučića tom selu, javio je taj medij. Navodi se da su reporterke DW Sanja Kljajić i Elona Elezi napadnute nakon što su parkirale automobil srpskih registarskih oznaka kod sela Prekaz gde su se u tom trenutku nalazile jedinice Kfora. DW navodi da je nakon povlačenja međunarodnih snaga, grupa od desetak albanskih demonstranata sa barikada preteći okružila reporterke, govoreći da ih „provociraju” tablicama. Oni su tražili od Kljajićeve da pokaže lične dokumente pošto ne govori albanski, kako bi videli da li je Srpkinja, navodi DW. Prema rečima reporterki, kosovska\n08.09.2018 u 17:27\nPRIŠTINA - Svi mediji na albanskom jeziku u Prištini i u Tirani prenose informacije o poseti predsednika Srbije Aleksandra Vučića Kosovu i Metohiji i citiraju njegove reči da je jezero Gazivode od posebnog značaja za Srbe i Albance, ali i da je ta brana i sporna tačka u odnosima Srba i Albanaca. Široko citirajući prvu izjavu predsednika Vučića po dolasku u Zubin Potok, Ljami navodi reči predsednika Srbije da je ideja Srbije održavanje mira, stabilnosti i težnja ka uspostavljanju boljih odnosa između Srba i Albanaca. „Bez Gazivode nema preživljavanja, nema preživljavanja ove oblasti. Došao sam sa porukom mira, ali i sa planovima i investicijama”, rekao je Vučić, navodi Ljajmi. Na vodećem prištinskom portalu Koha.net sve udarne vesti posvećene su poseti predsednika Srbije KiM. Jedna od njih\nDonald Tramp, izgleda, nije bio paranoičan kad je upozoravao da se država u državi zaverila protiv njega. Jedan funkcioner se upravo u medijima pohvalio da je to istina. „Njujork tajms” je juče objavio tekst „Ja sam deo otpora unutar Trampove administracije”, potpisan sa „visoki zvaničnik u Trampovoj vladi”. Anonimni autor tvrdi da je predsednik „amoralan, loše informisan i antidemokratičan”, zbog čega je u Beloj kući nikao „pokret otpora”. Kako objašnjava autor, neformalna grupa zvaničnika i službenika sprečava Trampa da ostvari deo onoga što je naumio. Bori se protiv njegovih „najgorih sklonosti”. Umrežena skupina navodno sabotira „pogrešne impulse” predsednika i čini sve da ne zažive njegove „nesmotrene odluke”. Prema ovom izvoru, u vladi se razmišljalo i o tome da se Tramp\nBANjALUKA – Troje novinara odbilo je poziv RTRS da učestvuje u emisiji „Intervju sa predsednikom RS Miloradom Dodikom” dok se ne ispune osnovni uslovi za nesmetan i slobodan rad medija i novinara. Glavna i odgovorna urednica informativnog programa RTV BN Suzana Raden-Todorić, urednik portala „Capital.ba” Siniša Vukelić i novinarka agencije FENA Dušica Stanojević poslali su medijima obrazloženje odluke kako bi ih upoznali kakve uslove očekuju da bi učestvovali u istoj emisiji s Dodikom. A uslovi su, kako su naveli, nesmetan i slobodan rad medija i novinara, što podrazumeva prestanak napada na novinare, kao i da nosioci vlasti u RS prestanu da vređaju novinare. Takođe, potpisnici traže da se procesuiraju napadači i nalogodavci na Vladimira Kovačevića, prenose „Nezavisne novine”.


transfer Arhive - Admiral Bet SPORT\nU Liverpulu nastao problem – Salah beži iz kluba?\nAuthor Dušan NinkovićPosted on 17. aprila 2019. 16:20 17. aprila 2019. 16:16\nKo će biti najveća zvezda prelaznog roka u Evropi sledećeg leta? Kako saznaje španski As, to bi mogao da bude Mo Salah. Egipćanin želi da promeni sredinu. Kako španski...\nJoveljića ne pogađaju ponude, koncentrisan kao i pre\nAuthor Dušan NinkovićPosted on 17. aprila 2019. 15:25 17. aprila 2019. 15:31\nMladi fudbaler crvene zvezde bio je strelac i na meču protiv Mladosti iz Lučana. Sjajne karakteristike koje krase pravog napadača demonstrirao je u kupu. Crveno-beli su upisali ubedljiv trijumf...\nAktuelno Fudbal istaknuto Međunarodni fudbal Nemačka Španija\nAuthor Dušan NinkovićPosted on 15. aprila 2019. 09:35 15. aprila 2019. 09:23\nDugo su ga jurili, isticao je kako mu je možda prerano da ode, a deluje da sada od posla neće biti ništa. Kako stvari stoje, Barselona je odustala od...\nAktuelno Domaći fudbal Fudbal istaknuto Međunarodni fudbal Nemačka Reprezentacija Španija\nMilan Jović: Luka bi voleo da ostane u Ajntrahtu\nAuthor Dušan NinkovićPosted on 11. aprila 2019. 13:35 11. aprila 2019. 13:33\nOve sezone igra sjajno, u konkurenciji je za najboljeg strelca Bundeslige i Lige Evrope. Njegov tim ima velike planove u oba takmičenja, a najveći klubovi se otimaju za njega....\nPjontek i zvanično u Milanu\nAuthor Srđan OrsićPosted on 23. januara 2019. 22:42 23. januara 2019. 22:42\nNakon što je potvrđen prelazak Iguaina u redove "Plavaca", i u Milanu su putem zvaničnih kanala obavestili javnost o svome novom pojačanju. Kšištof Pjontek je, kako već danima mediji...\nPrinove na Brdu: Luković i Kovač stigli u Čuku\nAuthor Srđan OrsićPosted on 21. januara 2019. 20:45 21. januara 2019. 20:47\nU skladu sa ambicijama kluba, Čukarički se pojačao pred nastavak superligaške sezone. Nova lica na Banovom brdu su Luka Luković i Stefan Kovač. Luković već izvesno vreme trenira sa...\nAuthor Srđan OrsićPosted on 20. januara 2019. 22:32 20. januara 2019. 23:49\nReal Madrid jeste aktuelni šampion Evrope i sveta, ali trenutne igre tima njegovi navijači percipiraju kao krizu. Da bi se iz te krize izašlo, čelni ljudi najvećeg španskog kluba...\nAktuelno Fudbal istaknuto Međunarodni fudbal Transferi\nI to se dogodilo: Srbin predvodi napad Dinama iz Zagreba!\nAuthor Srđan OrsićPosted on 19. januara 2019. 14:10 19. januara 2019. 14:32\nDvadesetrogodišnji Komnen Andrić, bivši fudbaler Radničkog iz Kragujevca i OFK Beograda, postaće sutra novi fudbaler i prvi centarfor šampiona Hrvatske, Dinama iz Zagreba! Dinamo iz Zagreba na pripremama je...\nNovo pojačanje na "Krovu": "Zmajevi" se uzdaju u iskustvo\nAuthor Srđan OrsićPosted on 18. januara 2019. 13:20 18. januara 2019. 12:56\nNakon iskusnog, tridesetšestogodišnjeg Predraga Sikimića, na stadion na Dušanovcu stiglo je i novo pojačanje, tridesetpetogodišnji povratnik iz inostranstva. Dušan Matović, iskusni defanzivac, vraća se u Srbiju iz Belorusije, iz...


VW: Isporuke novog Golfa moraju početi do kraja godine - BIGportal.ba\n18 Juna, 2019 18 Juna, 2019 0112\nNemački proizvođač ulaže napore da nova, osma generacija najprodavanijeg modela u Evropi stigne do prvih kupaca već tokom 2019.\nKako je za AutoNews rekao prvi čovek Volkswagena, Herbert Dis, kompanija je na polovini priprema za serijsku proizvodnju novog Golfa.\n“Maksimalno se trudimo da ispunimo zadati rok i da počnemo sa isporukama prvih automobila pre kraja godine”, kazao je Dis.\nTokom razvoja nove generacije Golfa, inženjeri Volkswagena naišli su na probleme probleme sa softverom za ovaj automobil, s obzirom da je planirano da digitalni kokpit bude sve vreme “online” i da se ažurira bežičnim putem. Međutim, ova funkcija izložiće kompjuter u vozilu potencijalnim sajber napadima, pa zahteva opsežnije bezbednosne mere.\nZbog svega toga, softver u Golfu 8 daleko je složeniji od onog u aktuelnoj sedmoj generaciji.\nKada je sredinom marta informacija o problemima tokom pripreme za serijsku proizvodnju novog Golfa dospela u javnost, spekulisalo se da će premijera možda biti odložena za 2020, ali po svemu sudeći Golf 8 biće predstavljen već tokom ove godine.


09.12.2017 22:44 6908 0 1\nZavršetak radova rekonstrukcije autoputa od turističkog grada Budve do Cetinje je odložen, jer zbog olujnih kiša i klizišta na autoputu, put će biti zatvoren još jednu sedmicu. Danas, zbog jake kiše i guste magle, radnici su uspeli izaći na teren samo nekoliko sati.\nDirekcija za saobraćaj u Crnoj Gori transporta je naglasila da saobraćaj treba da se nastavi u potpunosti za praznike. "Sjutra ćemo početi izgradnju potpornog zida, koju planiramo da završimo u roku od 15 dana. U ovom trenutku, saobraćaj je već bi mogao biti dozvoljen na nekoliko dana, ali mi očekujemo generalnog inspektora koji je lično proceniti kvalitet i bezbednost ovog dijela puta", rekao je Dušan Kokić iz Ministarstva saobraćaja Crne Gore.\nTreba napomenuti da je rekonstrukcija puta Budva - Cetinje je trebala da bude završena krajem novembra 2017. godine. Trenutno, u opštini Budva veoma nezadovoljni tempom rada i zabrinuti da sve to može da utiče na kvalitet odmora za turiste, koje planiraju da posete Crnu Goru tokom novogodišnjih i božićnih praznika.\n"Nadam se da ćemo što pre da se pronađe rešenje i mi ćemo učiniti sve što je moguće za one koji dolaze u Budvu tokom zimskih praznika i da njihov odmor u Crnoj Gori će biti udoban i prijatan. Sa predstavnicima Turističke organizacije Budve mi već razmatramo alternativne rute kroz Sozinu ili Bar ", rekao je predsednik opštine Budva Dragan Krapović.\nIstovremeno, Ministarstvo saobraćaja Crne Gore se nada da to neće biti potrebno, jer će svi radovi na rekonstrukciji puta biti završeni na vreme. "Sigurni smo da ćemo završiti radovi, bez obzira na vremenske uslove i saobraćaj na putu će biti u potpunosti otvoren pre novogodišnjih i božićnih praznika", rekao je Dušan Kokić.\nDetaljnije 7584 1\nDetaljnije 4194 2\nDetaljnije 1805 5\nDetaljnije 1540 2\nDetaljnije 6161 4\nDetaljnije 1871 7\nDetaljnije 1752 10\nDetaljnije 3377 14\nDetaljnije 2359 17\nDetaljnije 2583 13\nDetaljnije 2199 16 1\nDetaljnije 29162 11


Da li je vrh države znao šta se planira 7. februara?: Komšić i Radmanović dan uoči nereda otkazali korištenje pratnje i vozila! : Radio Velkaton\nDa li je vrh države znao šta se planira 7. februara?: Komšić i Radmanović dan uoči nereda otkazali korištenje pratnje i vozila!\n4. Mart. 2014. u 12:30\nČlanovi Predsjedništva Bosne i Hercegovine Nebojša Radmanović i Željko Komšić su dan uoči napada na Predsjedništvo BiH, koju Federalna uprava policije (FUP) smatra terorističkim, otkazali za 7. februar korištenje službene pratnje i vozila, saznaje bh. novinska agencija Patria (NAP).\nKabineti Komšića i Radmanovića su, kako se saznaje NAP, 6. februara, dan uoči paljenja Predsjedništva BiH 7. februara, obavijestili Direkciju za koordinaciju policijskih tijela u BiH da otkazuju policijsku pratnju i korištenje službenih vozila na dan nereda.\nNo, na taj način su i policajci u civilu, te vozila koja su koristili, automatski bili dan uoči demonstracija izmješteni u krug Direkcije za koordinaciju policijskih tijela u Nedžarićima, daleko od sutrašnjih nereda i paljenja!\nDa li je riječ o slučajnosti ili svjesnoj zaštiti imovine na osnovu informacija koje su imali, još uvijek nije poznato.\nIzvori iz Direkcije za koordinaciju policijskih tijela, za NAP su potvrdili da je ovakva naredba iz dva kabineta članova Predsjedništva stigla, te da su pojedini policajci koji inače u civilu prate Komšića i Radmanovića, uzeli slobodan dan, a kolege su ih pitali zašto nisu bili angažovani u vrijeme kada je bila na udaru zgrada Predsjedništva BiH.\nInače, istraga o svim događajima u vezi sa napadom na Predsjedništvo BiH je još uvijek u toku. Portparol Boris Grubešić za NAP je kratko kazao kako u javnosti ne može govoriti o detaljima istrage.


RTCG - Radio Televizija Crne Gore - Nacionalni javni servis :: Društvo :: Stipendije za 15 novih doktoranada\n14. 09. 2020. 15:50 >> 15:51 0\nTreću godinu za redom, Ministarstvo nauke je sprovelo Konkurs za dodjelu stipendija za doktorska istraživanja u Crnoj Gori, na osnovu kojeg će biti stipendirano 15 doktoranada koji realizuju doktorske studije na univerzitetima u Crnoj Gori, saopštili su iz tog resora.\n''Kako je i planirano, u ovom trogodišnjem ciklusu, postignut je broj od preko 50 doktoranada koji su podržani od strane Ministarstva koji su dobili ovu atraktivnu stipendiju'', navode u saopštenju.\nNapomenuli su da je prvi put ovaj Konkurs objavljen 2018. godine, kada je podržano 19 kandidata i za njih su izdvojena sredstva od oko 750 000 eura. U 2019. godini se, kako kažu, taj broj povećava na 36 jer je odobreno dodatnih 17 stipendija, sa iznosom od novih 750.000 € za period do tri godine.\n''Sada je taj broj 51, a sredstva za ovogodišnje stipendiste će iznositi oko 680.000 €, što znači da smo za 3 godine izdvojili sredstva od oko 2,2 miliona eura za jačanje ljudskih resursa i istraživačkih kapaciteta, čiji je krajnji cilj zadržavanje talenata u Crnoj Gori. Radi se o jednom od najljepših konkursa Ministarstva nauke sa uslovima jednako privlačnim kao i u razvijenim zemljama Evropske unije'', istakli su iz Ministarstva nauke.\nKako su kazali, ove godine Ministarstvo nauke je odobrilo 15 stipendija za period do 3 godine koje podrazumjevaju mjesečnu naknadu istraživačima u visini od 700 eura, besplatnu školarinu na doktorskim studijama na univerzitetima u Crnoj Gori, ali i značajna sredstva za istraživanja, čiji je važan segment međunarodna ili intersektorska mobilnost, u iznosu do 10.000 eura godišnje.\nUCG Stipendije Doktorske studije Ministarstvo nauke Crne Gore


Oni znaju zasto vladaju Srpskom! | BN\nPrimjeri nepotizma kadrova SNSD-a u institucijama vlasti RS i BiH: 18.05.2013 | 17:10\nPrimjeri nepotizma kadrova SNSD-a u institucijama vlasti RS i BiH: • Nebojša Radmanović, član Predsjedništva BiH i predsjednik Izvršnog odbora SNSD – zet Danilo Petrović, dugogodišnji glavni savjetnik u kabinetu svog punca Nebojše Radmanovića. Petrović je od prošle godine i suvlasnik privatne hidroelektrane Žiraja kod Teslića. Petrovićeva majka ( Radmanovićeva prija ) je direktor Elektrokrajine, koja kupuje struju od malih hidroelektrana u RS ( dakle i od svog sina ). • Igor Radojičić, predsjednik Narodne skupštine RS i potpredsjednik SNSD – supruga Sanja, pomoćnik ministra finansija u Vladi Republike Srpske, zadužena za resor makroekonomske analize i politike. • Željka Cvijanović, predsjednik Vlade RS i član Izvršnog odbora SNSD – suprug Aleksandar, generalni direktor gradskog Zavoda za izgradnju Banja Luka, jednog od najvećih preduzeća za planiranje prostora, projektovanje i izgradnju u RS. • Nikola Špirić, ministar finansija BiH i potpredsjednik SNSD – sin Aleksandar, diplomata na poziciji prvog sekretara Ambasade BiH u Republici Srbiji. • Zoran Tegeltija, ministar finansija u Vladi RS i član Izvršnog odbora SNSD – supruga Duška, pomoćnik ministra trgovine i turizma u Vladi Republike Srpske, zadužena za resor trgovine. • Radmila Stojnić, poslanik u Narodnoj skupštini Republike Srpske i član Glavnog odbora SNSD – ćerka Maja, pomoćnik ministra finansija u Vladi Republike Spske, zadužena za resor koordinacije finansijske podrške Evropske unije. • Dušanka Majkić, poslanik u Parlamentarnoj skupštini BiH i član Izvršnog odbora SNSD – sin Dejan, pomoćnik direktora Poreske uprave Republike Srpske. • Džerard Selman, predsjednik Ustavnog suda RS, zaposlio suprugu u Pošte RS, sestru i svastiku u Fond zdravstva RS, a kćerku u ministarsvo za ekonomske odnose u Vladi RS. •Aleksandar Džombić, bivši Premijer RS, kuma Knežević Nedeljka, direktora Puteva RS •Ranko Škrbić, bivši ministar zdravlja i ambasador BiH u Srbiji, kum predsjednika RS\nA Vi budale glasajte za njih kao branioce srpstva!\nSvaka cast za njih,oni zmaju zasto vladaju,a za nas bagru opomena,ukljucite mozak i ne glasajte vise za te lopove.\nima jedna kletva koja glasi : ,,Dabogda imali pa ne imali " .\nSve krece od Ljevcanske bitange.. A on je jedna obicna pi*ka!!\nSvima je jasno zasto Dodik i puleni ovo rade, pa da bi ojadili RS sto vise i naravno, sebe obezbijedili! Sram ih bilo boraca koji su zivote dali da bi mi uzivali! Ali, dace Bog da i oni odu, pa da vidimo kako su stekli kuce, stanove, firme...


Mislili su da je mrtav: pas otrčao u šumu, posle 10 godina se vratio kući (foto)\nA. J. 3. februara 2018. 09:15\nPas porodice Suirveld iz Pensilvanije nestao je pre 10 godina nakon što je otrčao u obližnju šumu, dok se igrao sa vlasnicima. Međutim, pre nekoliko dana se pojavio pred vratima porodičnog doma na oduševljenje svih članova porodice.\nDebra Suirveld i njena porodica su pretpostavili da je pas Abi mrtav jer je 2008. godine pobegao u šumu u blizini njihovog doma u Apolu u Pensilvaniji. Ipak, mešanac labradora se pojavio na vratima komšije Džordža Speringa, koji je pozvao lokalno udruženje za zaštitu pasa. Oni su preko čipa koji su očitali sa Abi utvrdili da je to davno izgubljeni pas porodice Suirveld.\nAbi je i posle toliko godina odličnog zdravlja i neko je o njoj sve vreme vodio računa, rekla je porodica za lokalne medije i dodala da pas i dalje pamti trikove kojim su ga naučili.\nI dalje je misterija gde je Abi bila poslednju deceniju.\nHit: Ovakav ples papagaja do sada sigurno niste videli…\nPas često laje, a nije vam jasno zašto: Ovo su mogući…


Ruski gas već stigao u Bugarsku „Turskim tokom“ - Sputnjik Srbija\n09:37 04 Mart 2021\n15:37 01.01.2020 (osveženo 16:22 01.01.2020) Preuzmite kraći link\nU kompaniji su naglasili da dodatni sporazum sa kompanijom „Gasprom eksport“, koji je potpisan 30. decembra, zahteva promenu tačke isporuka gasa u Bugarskoj — ne preko Negru Vode u Rumuniju, već preko Strandžua. Gorivo će stizati preko teritorije Turske.\nPrema podacima „Bulgargaza“, „Turski tok“ će pomoći da se uštedi oko 81 miliona leva (oko 41 milion evra).\n„Ta ušteda nastaje zbog uklanjanja troškova pristupa gasu i tranzita gasa preko teritorije Rumunije u iznosu od oko 76 miliona leva, koje neće plaćati kompanija ’Bulgargaza‘ i bugarski potrošači prirodnog gasa“, saopštila je kompanija.\n„Bulgargaza“ je obećao da će u prvom tromesečju 2020. godine smanjiti cene prirodnog gasa za potrošače. Pored toga, kompanija namerava da transportuje gas u Grčku i Severnu Makedoniju.\nTurski tok, ruski gas, Bugarska\n04/03 09:27 Zaharova: Za SAD pretnja svi koji su im konkurencija; Ogromna podrška Zapada nesistemskoj opoziciji\n04/03 08:59 Epidemiološka situacija u Nišu blizu katastrofe\n04/03 08:56 Veliki nosači helikoptera: Da li će ruska verzija „mistrala“ nadmašiti francusku


„Društvena preduzeća su bila, država je bila garant društvenih preduzeća, a niko nije uplatio doprinose. Pa nije kriv penzioner koji treba da ide u penziju zbog tih neuplaćenih doprinosa. Takvih je na hiljade u svakom gradu. Konkretno u Pančevu to je bila ‘Utva’, ‘Staklara’, ‘Tesla’, ‘Trudbenik’… Ima i ovde po Beogradu ‘Pamučni kombinat’ i tako dalje“, kaže za RTS predsednik Sindikata penzionera Srbije Nezavisnost Miloš Grabundžija,.\n„Tu leži odgovor zašto je od 1,69 miliona penzionera oko milion penzionera ispod prosečne penzije. Država mora da osmisli i da krene u suštinsku dubinsku reformu i socijalne zaštite najugroženije populacije u Srbiji“, smatra Savić.\n„Dobre ekonomske posledice“\n„Tokom godina i decenija povećava se životna dob. To je dobro, ali da bi ekonomski sistem i penzioni sistem bili održivi, mora da, kako duže živimo, duže i da radimo. Zato smo imali povećanja starosne dobi i to je sada dostiglo evropski standard i nema potrebe za dodatnim povećanjem, a građani koji odluče da duže rade, to je njihova svesna odluka i to ima dobre ekonomske posledice“, objašnjava.


Press Online :: Vaterpolo :: Vaterpolisti Srbije odbranili titulu prvaka Evrope\nVaterpolisti Srbije odbranili titulu prvaka Evrope\nVaterpolo reprezentacija Srbije treći put zaredom postala je prvak Evrope, pošto je u Beogradu pobedila selekciju Crne Gore sa 10:8 (1:3, 2:1, 3:2, 4:2).\nSrbija je u prepunoj Kombank areni pred 16.000 gledalaca, što je novi evropski rekord, pobedili velikog rivala i postala po sedmi put prvak Starog kontinenta.\nVaterpolo klasik obilovao je sa puno velike borbe, neizvesnosti i sjajnih poteza, ali su izabranici Dejana Savića u četvrtoj deonici slomili otpor gostiju i prigrabili pehar šampiona.\nVaterpolisti Crne Gore bolje su otvorili duel, iskoristili svoja prva dva napada preko Vukčevića i Ivovića, dok je Srbija imala problema u realizaciji sa igračem više. Aleksić je smanjio prednost, ali su gosti i iz trećeg udarca bili efikasni za 3:1, strelac Nikola Janović.\nBrzo su srpski igrači zaboravili nervoznu deonicu, pa su za samo minut igre došli do egala (3:3). Razbranio se golman Mitrović, ali Srbija je opet loše koristila igrača više, pa čak i dva.\nPrečka i stativa sprečile su Srbiju da preokrene, što je Crna Gora znala da kazni na suprotnoj strani golom bivšeg vaterpoliste Parizana Radovića, za minimalno vođsto posle prvog poluvremena (4:3).\nU nastavku se borba još više rasplamsala, igralo se veoma čvrsto sa obe strane, Darko Brguljan nije dopuštao Srbiji da preokrene rezultat, pa se uoči poslednjih osam minuta otišlo sa egalom (6:6).\nBranilac trofeja konačno je uspeo da preokrene i povede prvi put na meču sedam minuta pre kraja novim drugim golom Ćuka, a Crna Gora je sve teže tražila put za mreži.\nČinilo se da je Srbija završila posao kada je povela 9:6, ali ovaj duel nije mogao da prođe bez drame. Crnogorci su se vratili iz “mrtvih” sa dva brza pogotka, ali je Aleksić stavio tačku na trijumf “delfina” i slavlje je moglo da počne.\nSrbija: G. Pijetlović, Mandić 1, Gocić, Ranđelović, Ćuk 2, D. Pijetlović 1, Nikić, Aleksić 2, Jakšić 1, Filipović 1, Prlainović 2, S. Mitrović, B. Mitrović.\nCrna Gora: Lazović, Dr. Brguljan, Pasković, Petrović, Da. Brguljan 2, Radović 2, M. Janović, N. Janović 2, Ivović 1, Mišić, Vukčević 1, Jokić, Šćepanović.\nPrlainović: Bili smo fizički dominantniji\nVaterpolista reprezentacije Srbije Andrija Prlainović, izjavio je posle pobede Srbije u finalu EP u Beogradu da je Crna Gora odigrala dobru utakmicu, ali da je naša reprezentacija bila fizički dominantnija.\n"Veliko finale, teško kao prema najavama. Spojio nas je pritisak i slavljenički ambijent, sa kojim smo se izborili na kraju. Nervozno smo počeli, loša rešenja birali u napadu, ali nismo odustajali. Igrali smo u jakom ritmu i bili bolji protivnik.Crna Gora je odligrala dobru utakmicu, ali smi fizički bili dominantniji", ocenio je Prlainović.\nOn je poručio da je sjajan osećaj biti evropski prvak tri puta zaredom.\nVaterpolista Slobodan Nikić rekao je posle finalnog meča "da je nestvarno igrati utakmicu pred 16.000 ljudi u svojoj zemlji".\n"Mogu da budem srećan i ponosan. Niko nikada nije bio predstavljen kao ovoliki favorit. Potrudićemo se da i u Riju budemo najbolji", kazao je Nikić.\n"Bili smo stisnuti, pre svega zbog prevelikog pritiska i toga da je već organizovan doček ispred Skupštine. Mislili smo: "neće valjda da nas izmalerišu time". Pokazali smo da smo najbolja ekipa na turniru".\nDuško Pjetlović je izjavio da je atmisfera bila neviđena, za pamćenje, i da bi voleo da na svakom takmjčenju bude ovakva.\n"Bilo je predivno, ne znam kako mogu da opišem taj osećaj pred svojom publikom. U jednom trenhtku sam pomislio da gubimo meč, ali ne znam kako je to moglo da se dogodi na našem bazenu. Jednom se doživlja u karijeri ovo", zaključio je Pijetlović.


Strunjače za fitnes, igraonice, kućnu upotrebu, u različitim bojama\nStrunjače za fitnes, igraonice, kućnu upotrebu\n19. januara 2017. / 0\nDimenzije 0.6 x 0.6 x 0.013m\nLako čišćenje i sklapanje\nNetoksične i bez mirisa\nLako uklapajuće (puzle sistem)\nCena: 12 eur/m2 + PDV veoma povoljno\nTreninzi – Đorđe Kolundžija\nMuško, žensko… gojazni, mršavi, sportski tip građe… Ne postoji razlika u anaerobnom treningu tj.treningu sa opterećenjem. Žene kada dolaze u teretanu uglavnom žele da rade na “tonusu“ tela a muškarci da se “nabilduju“.Vizuelno, tu bi mogla da se napravi razlika. Telo koje je u tonusu bi predstavljalo čvrstu muskulaturu sa mišićima koji su definisani ali ne prenaglašeni dok bi “bildovanje“ bilo dobijanje što više mišića i izgled približan bodibilderima, strunjače za fitnes, igraonice, kućnu upotrebu\nZa neko održavanje opšteg zdravlja i izgleda dovoljna su 3 treninga nedeljno od 30-45 minuta. U zavisnosti od toga da li želimo da smršamo ili se ugojimo povećavaćemo odnosno smanjivati učestalost i dužinu trajanja, strunjače za fitnes, igraonice, kućnu upotrebu. Ne treba samo ići preko 60 min jer dolazi do nepotrebnog prekomernog trošenja aminokiselina iz mišića što može dovesti do gubitka na mišićnoj masi.\nNi svi vidovi aerobnog treninga nisu isti. Kako je u pitanju kontinuirana aktivnost srednjeg intenziteta, sportovi tipa ”kreni-stani” kao fudbal, košarka itd. ne mogu se koristiti. Plivanje, čest izbor mnogih problematično je jer vrlo mali broj ljudi može da pliva neprestano 40 min.a da ne spominjemo da telo zbog hladne vode ima tendenciju da zadržava masti kako bi se spaslo od ”smrzavanja”. Trčanje, sem što može da nas ometa konfiguracija terena zna da bude stresno za kosti i zglobove. Najbolji vid aerobnog treninga je onaj gde ste vi gospodari svog intenziteta, strunjače za fitnes, igraonice, kućnu upotrebu. Zato bi mašine kao što su pokretne trake, bicikli, steperi bile idealan izbor. U svakom trenutku moguće je kontrolisati opterećenje a i ne zavisite od meteoroloških uslova. Naravno, sve je to individualan izbor i sve ima smisla dok se srce nalazi u određenoj aerobnoj zoni odgovarajući vremenski period pa makar i ”visili naopačke”.\nIzvor : http://fitnesstrener.com/treninzi/\nBMA, fitnes strunjače, idealne za igraonice, kućnu upotrebu i fitnes


AMSS: Oprez zbog mokrih i klizavih kolovoza u Srbiji\n► AMSS: Oprez zbog mokrih i klizavih kolovoza u Srbiji\nVozače večeras na putevima Srbije očekuju mokri i klizavi kolovozi usled kiše, snega i leda zbog čega im se savetuje oprezna vožnja, saopštio je Auto-moto savez Srbije (AMSS).\nAMSS je upozorio da sneg otežava saobraćaj na Zlatiboru, Kopaoniku, Rudniku i Čestobrodice, i drugih planinskih prevoja.\nPrema podacima Uprave granične policije, na većini putničkih terminala na graničnim prelazima Srbije vozila se zadržavaju oko pola sata, osim na prelazu Sremska Rača gde na ulazu u zemlju čekaju oko 40 minuta.\nNa naplatnim stanicama u Srbiji nema dužih zadržavanja vozila.\nU Srbiji će danas biti pretežno oblačno sa kišom i snegom na planinama, saopštio je Republički hidrometeorološki zavod (RHMZ).\nAMSS: Zbog snežnih nanosa i vetra neprohodan put ka Kopaoniku preko Brusa i Brzeća\nPut koji vodi ka Kopaoniku sa istočne strane, preko Brusa, Brzeća, Srebrnca i Jarma nije prohodan zbog snežnih nanosa i vetra, saopštio je večeras Auto-moto savez Srbije (AMSS).\nAMSS: Saobraćaj usporen zbog snega i kiše\nVozače na putevima u Srbiji od jutros očekuje usporen saobraćaj zbog kiše i snega u raznim delovima zemlje, saopštio je Auto-moto savez Srbije (AMSS).\nAMSS: Oprez zbog mokrih kolovoza i smanjene vidljivosti prilikom vožnje\nAuto-moto savez Srbije (AMSS) saopštio je jutros da će se zbog najavljene promene vremena koje je prvo zahvatilo severozapadne krajeve, saobraćaj u Srbiji odvijati po mokrim kolovozima zbog...


Budvanski karatisti izvrsni - Vijesti | Radio Televizija Budva - Budva Crna Gora\nSa punim pravom se može reći da se Karate kluba ’’Budva’’ nalazi u samom vrhu karate sporta u našoj državi, što potvrdjuje upravo završeno Prvenstvo Crne Gore za mladje uzrastne kategorije, koje je održano 24. maja u Nikšiću, na kome su takmičari ovog kluba, u konkurenciji 325 takmičara iz 26 klubova iz Crne Gore, osvojili 6 zlatnih, 7 srebrne i 6 bronzanih medalja.\nOsvajači zlatnih medalja su kate pojedinačno: Ražnatović Maša, Varagić Anja, Sekulić Lazar, Bubanja Aleksandar, kata tim u sastavu Sekulić Lazar, Bubanja Aleksandar i Šišević Matija i u borbama pojedinačno Bubanja Andrej.\nOsvajači srebrnih medalja su u katama pojedinačno: Murić Jasmin, Šišević Matija, Marković Mila, Ljiljanić Stefan, kata tim u sastavu Marković Mila, Radić Mihaela, i Varagić Anja i u borbama pojedinačno Peković Stefan.\nOsvajači bronzanih medalja su u katama pojedinačno: Pero Niko Franeta, Radić Mihaela, Pejović Helena, muški kata tim u sastavu Murić Jasmin, Pero Niko Franeta i Karadžić Andrija, ženski kata tim u sastavu Pejović Helena, Šišević Magdalena i Tosunović Ksenija i u borbama pojedinačno Radenović Nela.\nNa osnovu ostvarenog sportskog rezultata Karate klub ’’Budva’’ je u generalnom plasmanu zauzeo 3 mjesto, a svi osvajači zlatnih i srebrnih medalja, izborili su pravo da u okviru karate reprezentacije Crne Gore, učestvuju na prestojeće Balkansko prvenstvo koje će se održati polovinom juna mjeseca ove godine u Turskoj.


Fudbalski Kamp Real Madrid ovog leta u Slatini kod Bora – Tempo Naxi radio\nJedan od najvećih fudbalskih klubova na svetu – Real Madrid će ovog leta na stadionu Omladinskog fudbalskog kluba “Slatina”, održati kamp za mlade fudbalere uzrasta od šest do 17 godina. Juče je u Medija centru u Boru predstavljen Kamp Fondacije Real Madrida i njegovo rukovodstvo. Kompanija Gamp preuzela je licencu Fondacije Real Madrida za organizaciju kampova u Srbiji. Direktor i osnivač kompanije Goran Milojević je sa svojim bratom Pericom ovakav značajan dogadjaj namenio svom rodnom selu Slatini i deci iz Bora i Srbije.\nU okviru kampa Glavni treneri Real Madrid Fondacije održaće ekskluzivni seminar trenerima iz Srbije i okruženja 30.06.2019 od 18.00 – 21.00 sat\n– Postupak identifikacije i izviđanja igrača\n– Proces razvoja igrača, dobno specifičan\n– Proces osposobljavanja\n– Metodologija Real Madrida\n– Teorijske i praktične sesije 3-satni seminar\nHumanitarni koncert za malog Bogdana Gicovića iz Zaječara


Nemanjići - rađanje kraljevine: Na autentičnoj lokaciji snimljeno krunisanje Stefana Prvovenčanog! - Film - Region - Vesti - Svet Plus\nNemanjići - rađanje kraljevine: Na autentičnoj lokaciji snimljeno krunisanje Stefana Prvovenčanog!\n22:28 11. JUL 2017.\nNa autentičnom mestu, u Crkvi Svetih apostola Petra i Pavla, nadomak Novog Pazara, snimljeno je krunisanje Stefana Prvovenčanog, njegovo venčanje i monašenje njegovog oca. Crkva Svetih apostola Petra i Pavla u Novom Pazaru, neraskidivo je povezana sa životom Stefana Nemanje, osnivača dinastije Nemanjića. Tu je primio pravoslavnu veru, venčao se sa Anom, zamonašio. „On je ostavio najveću, jednu od većih zemalja na Balkanu svojim sinovima. Borio se, diplomatijom, ratovima da bi čuvao svoj narod“, objašnjava glumac Mladen Nelević.\nAna je kao supruga Stefana Nemanje u Srbiju došla sa vizantijskog dvora:"Istorijskih činjenica ima jako malo. Ono što je sigurno, to je da je ona Nemanji bila velika podrška. Mislim da je bila jako veliki autoritet deci, da ih je odgajala na pravi način“, smatra glumica Dubravka Mijatović.\nSedamdeset deveti dan snimanja bio je veoma zahtevan za glumačku ekipu i ekipu iza kamera. U Petrovoj crkvi snimane su ceremonijalne scene venčanja, monašenja i najvažnija, krunisanje Stefana Prvovenčanog.\n„Kombinujemo nešto detalja iz obrade koji su po nama, po nekoj rekonstrukciji, kako istoričari kažu, autentični... A onda opet da ostane neka emocija, da se oseti verska snaga u celoj toj stvari“, ističe đakon Nenad Ilić.\nSnimanje serije Nemanjići – rađanje kraljevine planirano je do sredine avgusta. Emitovanje prve epizode očekuje se krajem godine.\nNemanjici - radjanje kraljevineNemanjiciSerija


Počinje prvenstvena trka za rukometaše i rukometašice – TV Kikinda\nU 7. kolu Srpske lige Vojvodina OFK Kikinda sutra u 15. 30 sati ugostiće OFK Bečej. Bečejci su jedan od najboljih timova u ligi i Kikinđanima ne preostaje ništa nego da spremno dočekaju drugoplasiranog na tabeli. Na tabeli tim sa Gradskog stadiona zauzima 9. poziciju sa 9 bodova.\nU Vojvođanskoj ligi Istok ruskoselska Crvena zvezda odlazi u Idvor gde ih dočekuje Polet. I Kozara iz Banatskog Velikog Sela predstojećeg vikenda igra u gostima sa ekipom Proleter iz Banatskog Karlovca. Fudbaleri Slobode iz Novih Kozaraca dočekuju Jedinstvo iz Vlajkovca. Sa 14 bodova Sloboda je na 3. mestu, Crvena zvezda je 6. sa 9, a Kozara je na 11. mestu sa pet bodova.\nI u Područnoj fudbalskoj ligi Zrenjanin na redu je 7. kolo. ŽAK je domaćin Borcu iz Aleksandrova. Delija iz Mokrina putuje u Krajišnik na megdan sa Krajinom. Nakovački Polet takođe odlazi u goste u Melence gde igra sa Rusandom. Vojvodina iz Bašaida domaćin je Radničkom iz Sutjeske.\nPočinje i prvenstvena trka za rukometaše i rukometašice. Rukometaši „Kikinde Grindex“ sutra u 19 sati u Sc „Jezero“ igraju derbi sezone protiv „Smedereva“. Publika je dozvoljena tako da iz ovog kluba pozivaju navijače da ih podrže u nastojanjima da se iz Super B lige ponovo vrate u najelitniji rang ARKUS ligu Srbije.\nUtakmicom protiv ekipe “Topličanin” iz Prokuplja u subotu u 16 sati i 30 minuta počeće i prvenstvena trka rukometašica “Kikinde” u Super B ligi. Kako saznajemo od Branislava Zrnića, sportskog direktora kluba ambicije su da se ostvaruju dobri rezultati iz utakmice u utakmicu. Cilj je da se igra najbolje moguće bez presije prelaska u viši rang takmičenja. Od ove sezone u timu su i tri pojačanja Slađana Stepanović koja će biti i najiskusnija na terenu, Milica Vranić na pozociji beka i Jelena Končar levo krilo. Ovo je treća sezona Kikinđanki u Super B ligi, a proteklu su završile na odličnom trećem mestu.\n24 septembra, 2021 Aleksandra Djuran\n← Kliničke slike kod mladih nevakcinisanih znatno teže, pokazuju primeri i iz naše bolnice Održane Zmajeve dečije igre u Kikindi: od prvih dana sa pesmama čika Jove Zmaja →


Uspešna promocija grupe Lexington!!! - ATA Stars\nUspešna promocija grupe Lexington!!!\nHome/Vesti - ostalo/Muzika/Uspešna promocija grupe Lexington!!!\nU prepunom klubu „Time out“ na Adi Ciganliji grupa Lexington održala je promociju prvog albuma „Kako je tako je“. Istoimena pesma je postigla ogroman uspeh kod publike i pre nego što se našla na kvalitetnom albumu prvencu „najlepšeg“ benda u Srbiji.\nPromocija je održana uz prisustvo velikog broja medija, saradnika, prijatelja i kolega. Momci iz Lexingtona su kao domaćini dočekivali zvanice a potom odsvirali četiri numere uz koje su pevali i igrali svi gosti. Veče je krunisano predivnom tortom i zabavom do jutarnjih časova na prelepoj obali Ade Ciganlije.\nPodrsku najperspektivnijoj grupi u Srbiji pružile su mnogobrojne kolege – Milena Vučić, Dženan Lončarević, Ivana Selakov, Ogi Radivojević, Marina Tadić, Peđa D Boj , kompozitori i tekstopisci Bane Opačić i Alek Akeksov, ali i još uvek aktuelni farmeri Dragana Milošević i Mina Kostić sa suprugom Igorom.\n-I više smo nego zadovoljni promocijom kao i uspehom koji je album postigao za tako kratko vreme. Zahvalio bih se svim prijateljima, saradnicima, kolegama i medijima jer bez njihove podrške ne bismo bili u mogućnosti da se kao mlada grupa izdvojimo za tako kratko vreme. Drago mi je da ljudi vole naše pesme a mi ćemo se truditi da se odužimo, kao i uvek, najkvalitetnijom muzikom – izjavio je Bojan Vasković, pevač grupe Lexington.\nPovezana vest: Nije šala...Brkovi 1. aprila u Hali sportova\nBy ATA Stars Redakcija|2010-07-10T00:15:58+01:00jul 10th, 2010|Muzika|0 Comments


Sportske.net - Neočekivano - Partizan smenio trenera i odmah imenovao novog!\nNeočekivano - Partizan smenio trenera i odmah imenovao novog!\nDan nakon što je ostvaren prvi trijumf u Ligi šampiona Upravni odbor VK Partizan doneo je odluku o promeni trenera.\n"Zbog izuzetne teške situacije u kojoj se klub nalazi i turbulentnim dešavanjima u proteklom periodu, a obzirom da predstoji takmičenje u Superligi Srbije i fajnal-foru Triglav vatepolo lige, UO je zaključio da je ovakva odluka najbolja da se sezona na željeni način privede kraju", navodi se u saopštenju Partizana.\nZoran Milenković je Partizan preuzeo na kraju prošle sezone kada je na klupi zamenio Vladimira Vujasinovića.\nStefan Ćirić je dugogodišnji trener vaterpolo kluba Partizan i član stručnog štaba Vaterpolo saveza Srbije.\nU seniorskoj konkurenciji je sa reprezentacijom od 2013. godine dajući veliki doprinos osvajanju svih trofeja nacionanlna selekcije, dodaje se u saopštenju Partizana.\nAna Anastasijević Vuletić\nObavesteni vaterpolo krugovi rekli su nam da je Milenkovic bio nezadovoljan finansijskim stanjem u klubu sto je unelo nemir u -svlacionicu-, odnosno ekipu. Navodno je bilo cak i zelje da pocne strajke tima sto je podelilo ekipu. nPojedine informacije, opet nezvanicno, govore o tome da su pojedini igraci trazili savet iskusnijih vaterpolista iz drzavnog tima koji su ih savetovali da nikako ne radikalizuju nezadovoljstvo.\nViše me ne bi iznenadilo ako zabrani i Prlainoviću da igra za reprezentaciju.


U protekle 4 godine u BiH\nVlasti su raspolagale sa 24 milijarde i 718 milion KM\nVlasti Bosne i Hercegovine, izabrane na općim izborima u oktobru 2006. godine u mandatnom periodu od 2007. do 2010. godine su imale na raspolaganju 24 milijarde i 718 miliona KM koliko su iznosili usvojeni budžeti i rebalansi budžeta Institucija BiH, Federacije BiH, Republike Srpske i svih 10 kantona u F BiH za period od 2007. do 2010. godine.\nOd ovog iznosa za funkcionisanje osnovnih funkcija države, kao što su parlamenti, vlade, ministarstva, vladine agencije, pravosudni sistem, odbrana, policija i sigurnost u protekle četiri godine izdvojeno je ukupno 7, 66 milijardi KM, od čega su čak 2, 04 milijarde KM planirane u 2010. godini.\nPored sredstava za finansiranje osnovnih funkcija države, u mandatnom periodu domaće vlasti su za finansiranje politike koje su obuhvaćene Građanskom platformom izdvojili ukupno 11, 8 milijardi KM.\nKao što se iz tabele 2. može jasno vidjeti vlasti su od svih 12 politika najveću pažnju posvetili obrazovanju i socijalnoj zaštiti za koje je izdvojeno čak 8, 8 milijardi KM, odnosno oko ¾ ukupnih sredstava namijenjenih za sve politike koje su obuhvaćene Građanskom platformom. U troškovima socijalne zaštite su obuhvaćeni svi vidovi socijalne i boračke zaštite, zaštite osoba sa onesposobljenjem i raseljenih lica i povratnika.\nOstatak sredstava koja su ostala nakon obezbjeđenja osnovnih funkcija vlade i sredstava za finansiranje politika iz Građanske platforme u cijelom mandatnom periodu u iznosu od 5, 3 milijarde KM, domaće vlasti su usmjerile u različite ostale vladine programe, od čega u putnu infrastrukturu 411 miliona KM, kulturu i sport u iznosu od 363 miliona KM, te ostale različite vladine programe u ukupnom iznosu od 1, 6 milijardi KM. Ostali rashodi koji uključuju obaveze po kreditima, kamatama, budžetske rezerve i nerazvrstano su planirane u ukupnom iznosu od 2, 8 milijardi KM.\nNa osnovu usvojenih budžeta u mandatnom periodu može se vidjeti da su izdvajanja za ključne socio-ekonomske politike kao što su zapošljavanje, poboljšanje položaja mladih, reforma javne uprave, EU integracije i strana ulaganja i dalje na izuzetno niskom nivou i da pored dodatnih prihoda vlasti u protekle 4 godine nisu ostvarila značajniji iskorak po pitanju njihovog finansiranja u odnosu na stanje u 2006. godini.


Inkluzivni studio za muziku i pevanje “Preobraženje” - Rotary Club Beograd Dedinje\nU utorak (17.12.2013.) održali smo zajednički sastanak sa našim Rotarakt Klubom Beograd Dedinje na kome je prisustvovao i guverner našeg distrikta 2483 Borivoje Stefanović. Ovaj sastanak smo iskoristili da guverneru predstavimo projekat “Inkluzivnog muzičkog programa”, koji zajednički sprovode Rotari i Rotarakt Klub Beograd Dedinje, kao i pevačko društvo “Preobraženje”.\nNa početku sastanka, predsednik Rotarakt Kluba Igor Mijatović upoznao je prisutne sa dosadašnjim radom Kluba, kao i sa borbom koji naš klub vodi na demistifikaciji rotarijanstva i približavanju ideje služenja široj zajednici.\nPredsednik Rotari Kluba Milan Kostić je upoznao prisutne sa idejom projekta i načinom na koji će naši Klubovi pomoći pevačkom društvu “Preobraženje” u osnivanju pevačko-umetničkog društva osoba sa invaliditetom. Guverner Distrikta je iskoristio priliku da nam se obrati i upozna nas sa trenutnim aktivnostima distrikta, sa širenjem rotarijanstva u našem distriktu, ali nam je takođe pružio podršku u realizaciji projekta u kome će učestvovati pored našeg distrikta i Rotari Fondacija. Bratislav Prokić, osnivač i dirigent “Preobraženje” nam je detaljno opisao projekat i upoznao nas sa ciljevima, ali i načinom realizacije istog.


Za vikend vakcinacija u tržnom centru Bingo u Vogošći\n09.12.2021 / 11:20 KORONAVIRUS - Imunizacija\nKrizni štab Ministarstva zdravstva KS sedmi put zaredom organizira akciju "Vakcinacija prema građanima". Ovog vikenda, 11. i 12. decembra, akcija se nastavlja u tržnom centru Bingo u Vogošći.\nOnima koji odluče vakcinaciju obaviti na ovom punktu, na raspolaganju će biti vakcine Moderna, Pfizer i Sinopharm. Vakcinacija će trajati od 10 do 15 sati.\nPodsjećamo da je vakcinacija u tržnim centrima počela 6. novembra ove godine, a uzimajući u obzir da se u prethodnim vikendima vakcinacija vršila u brojnim tržnim centrima u Kantonu Sarajevo, ukupno je za šest vikenda vakcinisano više od 3.000 osoba na ovim lokacijama.\nTreća doza svih vrsta vakcine je na raspolaganju svim dobnim grupama, kao i onima koji su primili prve dvije doze van Kantona Sarajevo, ali je prvo potrebno da prijave podatke o toj vakcinaciji u sistem Zavoda zdravstvenog osiguranja KS.\nKrizni štab Ministarstva zdravstva poziva građane na poštivanje mjera koje su na snazi, a prvenstveno na obavezno nošenje maske i održavanje distance u zatvorenom prostoru.


Energyobserver - SRBIJA / NASLOVNE STRANE ZA NEDELJU, 22. DECEMBAR 2019. GODINE\n.ALO - "Ni Turci nam nisu otimali svetinje!", list piše o crkveno-narodnom saboru u Nikšiću, "Dogovor da nam deca ostanu kod kuće!", o zajedničkoj konferenciji u Tirani lidera Srbije, Albanije, Makedonije i Crne Gore.\nBLIC - Veliko istraživanje list najavljuje naslovom "Zašto Srbi psuju Boga, majku i Sunce". O dolasku Dejana Stankovića za trenera Crvene zvezde "Boriću se kao lav za Zvezdu".\nKURIR - "Narod će na izborima reći gde je Dačiću mesto", izjavila je za Kurir potpredsednica SNS Marija Obradović. "Murinjo pao u nesvest kada sam mu rekao za Zvezdu", list prenosi intervju sa novim trenerom Crvene zvezde Dejanom Stankovićem.\nVEČERNJE NOVOSTI - Intervju sa akademikom Dragoslavom Mihailovićem "Tek ću ispričati istinu o Golom otoku". "Branićemo slobodu naše vere i svetinje" list piše o skupu u Nikšiću, u organizaciji Mitropolije crnogorsko primorske SPC.\nPOLITIKA - Razgovor sa predsednikom Ruskog opštenarodnog saveza Sergejom Baburinom "Rusija još nije rekla šta hoće". Pod naslovom "Podrška Evrope 'malom Šengenu'", o sastanku nekoliko lidera sa Balkana na kojem je učestvovao i predsednik Srbije Aleksandar Vučić / BETA.RS.


Predsjednica Evropske komisije Ursula von der Leyen u Briselu, 31. maja 2022.\nEvropska komisija je predložila da Evropska unija da Ukrajini i Moldaviji kandidatski status, poručeno je iz Evropske komisije.\nPredsjednica Komisije, Ursula von der Leyen potvrdila je to na konferenciji za novinare u Briselu.\n"Komisija prdlaže (Evropskom) Vijeću da se Ukrajini da evropska perspektiva i kandidatski status, uz uslov da zemlja provede niz važnih reformi".\nOdluka je sada na Evropskom vijeću.\n"Ukrajina je pokazala odlučnost da njeguje evropske vrijednosti", rekla je ona dodavši da je Ukrajina i prije rata poduzela važne korake na evropskom putu. "Ukrajinci su spremni da umru za evropsku perspektivu. Želimo da sa nama žive evropski san", dodala je na Twitteru.\nDodala je i da ima još posla, najviše iz oblasti vladavine prava. "Fokus bi trebao biti na ubrzanju biranja sudaca Vrhovnog suda...Što se tiče oligarha, Ukrajina je usvojila hrabar zakon o oligarsima. Sada se treba implementirati, želimo vidjeti rezultate."\nUkrajinski predsjednik Volodimir Zelensk pohvalio je u odluku Komisije.\n"To je prvi korak na putu ka članstvu u EU koji će nam sigurno približiti pobjedu", napisao je Zelenski na društvenim mrežama.\nZeleno svjetlo Moldaviji, ne i Gruziji\nKomisija je također predložila da Moldavija dobije kandidatski status.\n"Moldavija je preuzela odlučne korake ka reformama. Na evropskom je putu, antikorupcijskom, prvi put od svoje nezavisnosti", dodala je Leyen.\nŠto se Gruzije tiče, Leyen kaže da su potvrdili evropsku perspektivu, te da će, uz ispunjavanje nekoliko uslova, njihova aplikacija biti ponovo razmatrana.\n"Gruzija se sada mora politički udružiti kako bi osmislila jasan put prema strukturnim reformama i EU. Zato preporučujemo da Gruziji odobrite evropsku perspektivu, ali da procijenite koliko ispunjava od niza uslova prije nego što dobije status kandidata."\n"Nadamo se da će se Vijeće potpuno usaglasiti sa našim prijedlogom", naveo je visoki komesar Evropske unije za prošitenje Oliver Varhelyi.\nUpitan za mogući kandidatski status za Bosnu i Hercegovinu, Varhelyi je podsjetio da BiH mora ispuniti 14 uslova iz Mišljenja (Avis) Evropske komisije prije početka pregovora o članstvu.\n"BiH ima svoj proces, koji se zasniva na ispunjavanju uslova i koji se primjenjuje za svaku državu. BiH mora ispuniti 14 prioriteta…još čekamo da zemlja to ispuni. Ako budemo ponovo pregovarali o uslovima, to bi značilo da dajemo “popust” na proces proširenja, a to nije nešto što radimo."\nPreporuka Evropske komisije sada ide Evropskom vijeću. 27 država članica EU mora dati zeleno svjetlo za dodjelu statusa kandidata Ukrajini kandidata, a lideri će o tome razgovarati na samitu sljedeće sedmice u Briselu.\nStatus kandidata za članstvo u EU, koji Ukrajina traži od 2014. kada je protestima u Kijevu zbačen nepopularni proruski predsjednik, bio bi prekretnica na njenom putu od bivše sovjetske republike ka razvijenoj ekonomiji u najvećem svjetskom trgovinskom bloku.\nMeđutim, očekuje se da će put ka članstvu potrajati godinama i zahtijevati duboke reforme u borbi protiv korupcije.\nNikada u historiji Evropske unije mišljenje za jednu zemlju nije bilo doneseno u ovako kratkom roku od dana podnošenja kandidature.\nProširenje EU kao politika je u zastoju od 2018. Bugarska blokira aplikaciju za članstvo Sjeverne Makedonije s obrazloženjem da ne poštuje Sporazum o susjedstvu.\nDržave članice Evropske unije su u martu 2020. jednoglasno odobrile otvaranje pristupnih pregovora Brisela i Skoplja. Međutim, Bugarska je uložila veto zbog historijskih i jezičkih pitanja. Između ostalog, Bugarska odbija da se u zvaničnim dokumentima EU koristi termin „makedonski jezik“.\nSlužbeni status kandidata ima pet država: Turska od 1999, Makedonija od 2005, Crna Gora od 2010, Srbija od 2012, i Albanija od 2014.


SRBIN NA CENI Klauzula zadaje glavobolju Benfiki i Romi - MaxBet Sport\nNemanja Maksimović u duelu sa Mesijem (Foto: Beta/AP)\nOd kada je pre tri godine prešao iz Valensije u Hetafe, postao je bitan igrač madridskog tima. Treću sezonu zaredom odigrao je bar 35 prvenstvenih mečeva, a njegove igre nisu prošle nezapaženo. Prema pisanju španske Marke, za reprezentativca Srbije zainteresovani su Portugalci i Italijani.\nBenfika i Roma, međutim, nisu direktno kontaktirali ni Nemanju Maksimovića ni Hetafe, već su se raspitivali po krugovima ljudi bliskih Maksimoviću. Ko god da pokaže ozbiljno interesovanje za Srbina, neće imati lak posao, jer je Valensija, kada ga je 2018. godine prodala Hetafeu, u ugovor ubacila klauzulu po kojoj joj sleduje i 30 posto od narednog transfera. Dakle, Maksimović neće biti jeftin jer i Hetafe želi da zaradi na igraču čija se tržišna vrednost trenutno procenjuje na 15.000.000 evra.\nBenfika za sada pokazuje veći intzeres, ali finansijska situacija komplikuje stvari lisabonskim “orlovima”. Ipak su u ovaj prelazni rok ušli štedljivije nego pre godinu dana kada su potrošili 105.000.000 evra, a niti su osvojili titulu, niti su se plasirali u Ligu šampiona.\nRoma raspolaže većom platežnom moći u odnosu na Benfiku, ali i njoj pomenuta klauzula pomalo komplikuje stvari. Ukoliko nijedan od ova dva kluba ne bude bio spreman da plati koliko Hetafe bude tražio, jasno je da će maksimovićeva realnost biti priprema za premijerni meč u prvenstvu Španije, 13. avgusta na Mestalji, protiv njegovog bivšeg kluba Valensije.\nTagovi:FK BenfikaFK HetafeFK RomaNemanja MaksimovićTop3\nTek se “ispilio”, a milioni mu već zavrteli mozak


Miladin Kovačević, osuđivan zbog nasilja u SAD, sada uhapšen zbog sumnji da je napao devojku | Insajder\nMiladin Kovačević, osuđivan zbog nasilja u SAD, sada uhapšen zbog sumnji da je napao devojku\nPo nalogu Prvog osnovnog javnog tužilaštva u Beogradu određeno je policijsko zadržavanje bivšem košarkašu Miladinu Kovačeviću, osumnjičenom da fizički napao svoju devojku T. T. (26) pre dva dana u centru Beograda. Slučaj Miladina Kovačevića je 2008. godine doveo do diplomatskog spora između Srbije i SAD jer u Americi osumnjičen da je u studentskom klubu u Bostonu brutalno pretukao kolegu s fakulteta Brajana Štajnhauera. Tadašnji predstavnici srpskog konzulata su mu izdali dokumenta pomoću kojih je uspeo da izađe iz SAD i izbegne suđenje u toj zemlji. Ujedno, ovo je bila afera koja je 2008. i narednih godina potresla Srbiju jer se ispostavilo da je Vlada Mirka Cvetkovića donela odluku da plati 900.000 dolara odštete prebijenom studentu, što je označeno kao državna tajna.\nMiladin Kovačević, 18. septembar 2008. / Foto: Srđan Ilić\nKovačeviću je danas rešenje o zadržavanju uručeno u policiji Savski venac, gde se javio na poziv, nakon što je za njim bila raspisana potraga zbog sumnji da je fizički napao svoju devojku, dodaje RTS. Ministstvo unutrašnjih poslova saopštilo je, objavljujući samo njegove inicijale, da se Kovačević sumnjiči da je izvršio krivična dela zlostavljanje i mučenje i ugrožavanje sigurnosti.\nSumnja se da je on 16. septembra ove godine, nakon verbalne rasprave, fizički napao dvadeset šestogodišnju devojku.\nKovačević će u roku od 48 sati biti priveden na saslušanje u Prvo osnovno tužilaštvo, potvrdio je MUP. Devojka će takođe biti ispitana, kao i njena rođaka kod koje je pobegla nakon svađe sa Kovačevićem.\nKovačević je srpskoj javnosti poznat po slučaju iz maja 2008. godine, kada je u studentskom klubu u Bostonu brutalno pretukao kolegu s fakulteta Brajana Štajnhauera.\nNakon nekoliko sedmica provedenih u zatvoru, američke vlasti su pustile Kovačevića na slobodu jer su njegovi roditelji platili kauciju u iznosu od 100.000 dolara, i to preko konzularnog predstavništva Republike Srbije u Njujorku. Prilikom puštanja iz pritvora, američki sud oduzeo je Kovačeviću srpski pasoš kako bi ga sprečio da napusti SAD. Ipak, tri dana kasnije, Kovačević uspeva preko konzularnog predstavništva Republike Srbije da pribavi nove putne isprave kojima uspeva da izađe iz SAD i vrati se u Srbiju.\nMinistarstvo inostranih poslova Srbije saopštilo je u julu 2008. godine da je iz Konzulata u Njujorku povučen vicekonzul Srbije Igor Milošević, i da je protiv njega pokrenut disciplinski postupak. Milošević je osumnjičen da je samovoljnim izdavanjem drugog pasoša omogućio bekstvo Kovačeviću. MSP je tada saopštilo da je pokrenulo postupak i protiv konzula Slobodana Nenadovića zbog kršenja pravila službe.\nKonzul Slobodan Nenadović je 2008. razrešen.\nMUP je u septembru 2008. priveo bivšeg vicekonzula Igora Miloševića i pokrenuta je istraga zbog sumnje da je zloupotrebio položaj.\nU julu 2008. godine Američka ambasada uručila je diplomatsku notu srpskoj vladi sa zahtevom da Miladin Kovačević bude vraćen u tu zemlju do 1. avgusta kako bi mu se sudilo. Interpol je potom raspisao crvenu poternicu za Kovačevićem. Interpolova crvena poternica obavezala je MUP da ga liši slobode, ali s obzirom na to da Zakonik o krivičnom postupku ne dozvoljava izručenje srpskih državljana, ovaj slučaj se ipak vodio pred srpskim pravosuđem.\nJoš veći skandal je izbio kada se saznalo da je Vlada Mirka Cvetkovića odlučila da plati 900.000 dolara odštete prebijenom Štajnhaueru. Odluka o pogodbi potom je proglašena državnom tajnom.\nVlada Srbije je tada proglasila slučaj Miladina Kovačevića i za „problem od izuzetnog državnog interesa“.\nPolicija je u februaru, po nalogu tužioca saslušala vlasnika lista „Borba“ Ivana Radovanovića i glavnu i odgovornu urednicu ovog lista Oliveru Zekić zbog sumnje da su odali državnu tajnu. Tadašnji republički tužilac Slobodan Radovanović izjavljuje da medij i novinar koji je objavio informaciju o slučaju Miladina Kovačevića, a koja nosi oznaku službena tajna, nisu predmet interesovanja Tužilaštva. Predmet interesovanja tužilaštva su odgovorna lica koja su dala novinarima tu informaciju i na taj način izvršili krivično delo odavanja službene tajne, naveo je.\nTadašnji ombudsman Saša Janković je naveo da je pokretanje istrage u „Borbi“ i poziv na saslušanje vlasnika i glavne urednice tog dnevnika kršenje osnovnih ljudskih prava i slobode govora.\nTadašnji ministar inostranih poslova Vuk Jeremić je izjavio da mu slučaj Miladina Kovačevića „stvara veliki spoljnopolitički problem“, ali da Kovačevića štiti Ustav i da ne može biti izručen.\n„Učinićemo sve da taj problem rešimo u skladu sa zakonom, a do tada će slučaj, u interesu bržeg okončanja, ostati pod oznakom državne tajne“, rekao je.\nBivši premijer Srbije Mirko Cvetković izjavio je tada da je „odluka Vlade o stavljanju oznake tajnosti kada je reč o slučaju Kovačević u najboljem interesu građana Srbije“.\nBivši predsednik Srbije Boris Tadić tvrdio je da je od premijera Mirka Cvetkovića dobio informaciju da je oznaka poverljivo stavljena „na zahtev druge strane“, to jest da je američka administracija tražila da se na dokument o slučaju Miladina Kovačevića stavi oznaka strogo poverljivo. Tvrdio je i da Vlada ne štiti privatni interes okrivljenog Kovačevića, već štiti interese Srbije koja je u sporu sa SAD.\nVlada Srbije u aprilu 2009. saopštava da je“ uspešno rešen problem Miladina Kovačevića“ –Tužilaštvo u Njujorku ustupilo je slučaj Kovačević pravosuđu Srbije.\nPolicija je Kovačevića i bivšeg generalnog konzula Srbije u Njujorku Slobodana Nenadovića privela u oktobru 2010. Kovačević je bio osumnjičen da je izvršio krivična dela zloupotreba službenog položaja u podstrekavanju, falsifikovanje isprave i nanošenje teške telesne povrede. Nenadoviću se stavljalo na teret da je izvršio krivično delo zloupotreba službenog položaja u sticaju sa krivičnim delom falsifikovanje službene isprave u vezi sa izdavanjem putne isprave Kovačeviću.\n2010. godine nakon sporazuma o priznanju krivice Kovačević je osuđen na dve godine i tri meseca zatvora u Prvom osnovnom sudu u Beogradu. On je u pritvoru u Beogradu, koji mu je uračunat u kaznu, proveo dva meseca, a u Americi mesec dana.\nApelacioni sud je u novembru 2012. ukinuo prvostepenu presudu nekadašnjim konzulima u Njujorku Igoru Miloševiću i Slobodanu Nenadoviću koji su osuđeni zbog pomaganja Kovačeviću da napusti SAD. Predmet je tada vraćen na ponovno suđenje pred potpuno izmenjenim većem. Ukinutom presudom Milošević je bio osuđen na 18 meseci zatvora, a Nenadović na godinu dana uslovne kazne.\nU ponovljenom suđenju bivši konzul i vicekonzul dobijaju uslovne kazne od po godinu dana zatvora. Oni su oglašeni krivim jer su zloupotrebom službenog položaja Miladinu Kovačeviću pomogli da pobegne iz Amerike u junu 2008.\nBrajan Štajnhauer je tri meseca proveo u komi, imao je teške povrede mozga, ali je, uprkos pesimističkim prognozama lekara, preživeo. Međutim, kao trajna posledica napada Miladina Kovačevića ostale su mu poteškoće sa govorom.\nNakon izlaska iz zatvora, Miladin Kovačević ponovo se vratio košarci. Njega je angažovao novosadski KK „Meridiana“ Kovačević je ponovo učestvovao u tuči, ovog puta na košarkaškoj utakmici u Smederevu gde je prvo pljunuo, potom oborio i šutnuo protivničkog igrača.\nIzvor: RTS, Istinomer


Od oktobra manji nameti za platne kartice - PKS-RPK Novi Sad\nNamera NBS da ograniči proviziju koju banke obračunavaju trgovcima kad kod njih kupci plaćaju platnim karticama mogla bi građanima da omogući plaćanje „plastikom“i na kioscima, ali i da snizi cene. Ove provizije su kod nas i do tri odsto cene proizvoda, a u EU 0,2-0,3 odsto.\nVisoke naknade banaka i kartičarskih organizacija, poput „Vize“, godinama upropašćavaju male radnje, koje zbog toga stavljaju ključ u bravu, povećavaju cene ili ukidaju plaćanje „plastikom“. Sada Narodna banka Srbije (NBS) priprema propis koji će prvi put regulisati visinu bankarskih provizija na transakcije platnim karticama.\nOvo je zajednička provizija banaka i kartičarskih organizacija, kao što su „Viza“ i „Masterkard“, a u bankama baš njih optužuju za veliki trošak koji imaju male radnje. Ove trgovine moraju ukupno da plate proviziju od tri odsto iznosa koji im plati kupac, a s obzirom na to da su im marže relativno niske, često ostaju bez zarade. Trgovci zato povećavaju cene, ukidaju plaćanje karticama ili prave sebi manjak. Oko 6,3 miliona građana koji imaju kartice oštećeni su zbog viših cene i nemogućnosti da plaćaju karticom.\nMlađan Šumić, predsednik Društva trgovaca Novi Sad, kaže za Kurir da u oktobru očekuju novi propis NBS o ograničavanju provizija prilikom plaćanja karticama. On ističe da bi to bila veoma dobra stvar jer je sadašnje stanje neizdrživo za male trgovce. Na pitanje da li bi to moglo da znači niže cene u radnjama odgovara da su retki trgovci koji su zbog visokih provizija povećavali cene jer bi tako oterali kupce, a i nemoguće je da imaju različite cena za plaćanje u kešu i „plastikom“.\nNa cigarete 15 dinara\n– Na paklicu cigareta od 200 dinara provizija za plaćanje karticom koju moramo da platimo je 15 dinara, a naša zarada je oko pet dinara. Zato, na primer, nema plaćanja karticom u kioscima, jer je njima prodaja cigareta 80 odsto prometa. Ograničavanje provizije bi moglo da poveća broj terminala za plaćanje karticama i da ih uvede i u kioske – smatra Šumić.\nNBS o proviziji\nBEZ REŠENJA ZA BANKOMATE\nU NBS kažu da su intenzivno radili na pripremi propisa kojim će se pitanje provizija prvi put urediti, a posebno imajući u vidu značaj visine ovih provizija za male trgovinske radnje, zanatske radnje… – Kod rešavanja ovog pitanja NBS ima u vidu i Uredbu o mulitilateralnim provizijama za plaćanja zasnovana na platnim karticama u EU usvojenu 8. juna, koja počinje da se primenjuje od 9. decembra – dodaju u NBS.\nNa pitanje da li će propisom regulisati i provizije koje banke naplaćuju građanima prilikom korišćenja kartica, u NBS odgovaraju da će o detaljima javnost biti pravovremeno obaveštena


KC Niš za sada ostaje van Kovid sistema, pacijenti zaraženi koronom se upućuju u Kovid bolnicu u Kruševcu - JuGmedia\nS obzirom na to da imamo ozbiljnu situaciju sa četvrtim talasom Kovida 19, očekivano pogoršanje i povećan prijem pacijenata na inicijativu direktora kruševačke Kovid bolnice u sredu je u Kruševcu održan sastanak svih zdravstvenih ustanova sa juga Srbije koje su u Kovid sistemu sa ovom bolnicom, saopšteno je iz Zdravstvenog centra Vranje.\nSastanak je organizovan radi definisanja i koordinacije upućivanja pacijenata, kao i u cilju dogovora pomoći koja je i inače bila organizovana u ranijem periodu tokom pandemije, kada je i Zdravstveni centar Vranje pomogao angažovanjem većeg broja anesteziologa, anestezioloških sestara i infektologom.\nDogovoreno je da se svi zaraženi pacijenti kojima je potreban tercijarni vid zdravstvene zaštite, kao i svi pozitivni hirurški (poput uroloških, ortopedskih, …) pacijenti na korona virus upućuju na dalje lečenje u Kovid bolnicu Kruševac, kako bi za sada Klinički centar Niš ostao van Kovid sistema zbog velike potrebe za pružanjem zdravstvene zaštite građanima koji nisu zaraženi korona virusom.\n„Na sastanku je konstatovana dosadašnja dobra saradnja sa svim zdravstvenim ustanovama u grupi“, rekla je direktorka Zdravstvenog centra Vranje Ljiljana Antić.\nDodala je da u Zdravstvenom centru Vranje imaju sve potrebne kapacitete i spremni su da se bore i sa ovim novim talasom epidemije.\n„U Kovid bolnici u Vranju trenutno je hospitalizovano 24 pacijenta, petoro njih je vakcinisano početkom godine, što ukazuje da smanjenjem jedinica antitela može da dođe do zaražavanja i potvrđuje potrebu za primanjem treće doze vakcine“, naglasila je doktorka Antić.\nNapomenula je da njihov ne Kovid sistem radi u punom opsegu što su pokazali i besplatni zdravstveni pregledi u protekla dva vikenda u Zdravstvenom centru Vranje gde je urađeno 1230 preventivnih pregleda, među njima i mnogo iz raznih specijalističkih oblasti medicine.\n„Na kraju, opet želim da apelujem na sve naše građane da se vakcinišu, kako bi uspeli da izbegnemo scenarije koje smo imali prošle godine u ovo vreme, da mislimo na sebe, na svoje najmilije ali, na zdravstvene radnike koji od početka pandemije rade u Kovid sistemu, pod punom opremom, kao i na mlade lekare koji treba da nastave sa svojim specijalizacijama jer oni su ti koji treba da nas leče u budućnosti od svih ostalih bolesti koje nisu Kovid 19“, zaključuje Ljiljana Antić.


04-01-2020 16:44 Svet Region\nSrbi u Crnoj Gori su dugi niz godina čekali da iz Beograda čuju poruke kakve je danas uputio predsednik Srbije Aleksandar Vučić, kaže jedan od lidera crnogorskog Demokratskog fronta Andrija Mandić povodom Vučićeve izjave da ''više ne da na Srbe i da ne može sve protiv Srba da bude bogom dano'', kao i najave da će Srbija ubuduće sve srpske institucije u regionu podržavati deset puta više nego pre.\n- To su poruke koje mi dugi niz godina čekamo da se čuju iz Beograda. To nije sebičan razlog, već smatramo da je nacionalno odgovorno da u Beogradu znaju da su njihovi sunarodnici teško diskriminisani i da se nad njima vrši nasilna asimiliacija, kao i da su oni najbliži Srbiji - rekao je Mandić za Tanjug, povodom današnjeg obraćanja predsednika Srbije.\nNaglasio je da je za Srbe u Crnoj Gori posebno važno što će država Srbija ubuduće snažno pomagati kulturne i školske ustanove Srba u Crnoj Gori i što će, kao i do sada, snažno stajati uz Srpsku pravoslavnu crkvu u toj zemlji.\nMandić je upozorio da je namera vlasti u Podgorici da na popisu stanovništva, koji će biti sproveden 2021. godine, Srbe svede na nacionalnu manjinu, a srpsku jezičku zajednicu na, kako kaže, ''smešan broj'' i dodao da je zato poslednji momenat za ''složenu nacionalnu akciju u kojoj će učestvovati svi Srbi''.\nPoručio je Srbima u Crnoj Gori da budu istrajni u borbi, jer, kako je istakao, imaju građane Crne Gore na svojoj strani, a od Srbije se, dodao je Mandić, očekuje da se ponaša na način na koji se Mađarska ili Nemačka odnose prema svojim sunarodnicima.\n- Da Srbi van Srbije uvek znaju da mogu da računaju na nju i da u teškim momentima nema boljeg oslonca, nego što može da bude brat bratu - rekao je Mandić.\nOn je izrazio žaljenje zbog odluke predsednika Srbije da ne ode u privatnu posetu Srbima u Crnu Goru na Badnji dan, ali je, kako kaže, takav potez razumljiv, uzimajući u obzir da se protiv najavljene Vučićeve posete povela ''strašna kampanja''.\n- Čak je i NATO savez obavešten da će srpski predsednik doći da se pričesti u Pljevlja ili neki drugi grad na severu Crne Gore i da je time ugrožena Crna Gora kao nezavisna država. Onda se može razumeti zašto je doneo takvu odluku - kazao je Mandić.\nKomentarišući navode predsednika Vučića da odlaskom u Crnu Goru nije želeo da da alibi tamošnjim vlastima, Mandić je ocenio da nije teško predvideti da bi "jedan takav režim mogao da napravi čitav niz incidenata i da za to optuži predsednika Srbije".\n- Crna Gora tako funkcioniše od vremena kada je Đukanovć preuzeo apsolutnu vlast u toj zemlji - tvrdi Mandić.


Večeras na programu tri utakmice drugog po kvalitetu takmičenja Južne Amerike\nGrupna faza Kopa Sudamerikane ulazi u završnu fazu. Večeras su na programu tri utakmice petog kola, po jedna u Grupama B, E i G, gde još uvek nije poznato koji će timovi u narednu fazu. Mesto je samo jedno, a kandidata previše, mada bi nakon večerašnjih mečeva situacija mogla da bude jasnija.\nIndependijente - Baija\nBrazilska Baija i argentinski Independijente jedini su bez poraza u okviru grupe B Kopa Sudamerikane. Upravo ove dve ekipe, koje su u dosadašnjem delu takmičenja osvojile po osam bodova i koje se nalaze na deobi čelne pozicije, sastaće se noćas (00.15) u sklopu petog i pretposlednjeg...


Nakon što je američka aviokompanija Delta prošlog meseca objavila da neće zapošljavati one koji se nisu vakcinisali protiv covida-19, na taj korak se odlučio United Airlines.\n“Bilo koja osoba koja se u budućnosti pridruži Delti moraće biti vakcinisana protiv kovida pre nego što bude mogla da se prijavi za posao”, rekao je izvršni direktor Ed Bastian, a prenosi Rojters.\nBastian je dodao kako ovo pravilo ne važi za sadašnje zaposlene. Prema navodima kompanije, do maja je bilo vakcinisano više od 60 odsto zaposlenih.\nNa isti potez se nedavno odlučila i aviokompanija United Airlines.\n“U svim ponudama za posao na snazi nakon 15. juna 2021. tražićemo od kandidata za radna mesta sa sedištem u SAD da potvrde da su u potpunosti vakcinisani protiv covida-19”, stoji u dopisu kompanije, a prenosi CBS News.\nIzvršni direktor United Airlinesa Skot Kirbi već je u januaru najavio da će njegova vazduhoplovna kompanija verovatno početi da zapošljava samo one koji su primili vakcinu protiv koronavirusa.\nOstale američke aviokompanije nemaju nameru da zahtevaju vakcinaciju svojih radnika.\n“Snažno podstičemo članove našeg tima na vakcinaciju i nudimo podsticaj onima koji to učine. Ali ne planiramo da zahtevamo obaveznu vakcinaciju, osim u slučaju da je to nužno za pristup nekim odredištima”, izjavio je portparol American Airlinesa.


Nobelov komitet nije znao da je laureat za medicinu umro prošlog petka\nN. V. - Agencije\nFondacija koja dodeljuje Nobelovu nagradu saopštila je večeras da će kanadski naučnik Ralf Stajnmen ostati ovogodišnji laureat nagrade za medicinu, iako je umro tri dana pre nego što je proglašen za dobitnika.\nStajnmen, kanadski imunolog i ćelijski biolog koji je jutros proglašen za jednog od dobitnika Nobelove nagrade za medicinu, preminuo je prošlog petka u 68. godini, ali je ta informacija promakla Joranu Hansonu, generalnom sekretaru Nobelovog komiteta za medicinu.\nHanson je ranije saopštio da laureati još uvek ne znaju da su dobili prestižno priznanje iako je prošlo više od jednog sata od objavljivanja njihovih imena.\nNagrada je, pored Stajnmenu, dodeljena i američkom imunologu i genetičaru Brusu Bjutleru i luksemburškom biologu Žilu Ofmanu, zbog doprinosa boljem razumevanju imunološkog sistema.\n"Nisam mogao da ih nađem. Ponovo ću pokušati i odmah ću ih zvati", izjavio je za Rojters Hanson.\nPrilikom dodeljivanja nagrade, Nobelov komitet obično telefonira laureatima pre zvaničnog objavljivanja ili neposredno nakon toga. Kako prenose agencije, prestižno priznanje im je dodeljeno za unapređenje razumevanja imunološkog sistema.\n"Ovogodišnji Nobelovi laureati su napravili revoluciju našeg shvatanja imunološkog sistema, tako što su otkrili ključne principe njegovog aktiviranja", navodi se u saopštenju Nobelovog komiteta.\nPrema pravilima uspostavljenim 1974. godine, Nobelov komitet ne može da dodeli nagradu posthumno, osim u slučaju da se smrtni slučaj dogodi posle proglašavanja dobitnika.\nStajnmenu je pre četiri godine postavljena dijagnoza raka pankreasa, a u međuvremenu je primao terapiju koju je sam sastavio. Kada je primljen u bolnicu pre sedam dana, njegova deca su se šalila da će biti jači od smrti do današnjeg objavljivanja imena dobitnika Nobelove nagrade.\nStajnmenove kolege kažu da je on dugo bio u konkurenciji za nagradu, ali da pre smrti nije znao da je ove godine došao njegov red.


Investiciono razvojni fond (IRF) je, prema riječima izvršnog direktora Zorana Vukčevića, za prvih sedam mjeseci ukupno plasirao 97 miliona eura, dok je plan za ovu godinu 120 miliona eura, što znači da je došlo do značajnog povećanja plasmana.\n„Od tih 97 miliona eura čak je 70 odsto plasirano direktno, a samo 30 odsto preko banaka“, naveo je Vukčević u saopštenju.\nIRF kao finansijska institucija je ove godine značajno vodila računa da obezbijedi crnogorskoj privredi dugoročne kredite, shodno tome od ukupnog iznosa preko 67 miliona eura su dugoročni krediti, dok se preostali iznos odnosi na kratkoročne kredite.\n„Na taj način IRF je uspio da u ovoj godini značajno poboljša kreditnu aktivnost i ostvari bolje rezultate u odnosu na one iz prošle godine. Uzimajući u obzir sadašnji trend, IRF je u ovoj godini značajno premašio svoj plan“, kazao je Vukčević.\nIRF plasira svoja sredstva kroz 33 kreditne linije, koje se mogu klasifikovati kroz četiri grupe programa finansijske podrške.\n„Riječ je o podršci za razvoj preduzetništva za mlade, početnike, žene, visokoškolce, tehnološke viškove, individualne poljoprivredne proizvođače, inovativno preduzetnišvo, ICT biznis, klasterska proizvodnja, kao i osobe sa invaliditetom“, rekao je Vukčević.\nIRF obezbjeđuje podršku postojećim mikro, malim i srednjim preduzećima kroz podsticaj njihovog daljeg rasta i razvoja, sa posebnom pažnjom na prioritetne sektore crnogorske ekonomije, odnosno turizam i ugostiteljstvo, poljoprivredu i proizvodnju hrane, proizvodnju, usluge i ICT.\nPodrška preduzećima predviđena je kroz održavanje i/ili poboljšanje likvidnosti u šta spadaju kratkoročna kreditna sredstva, refinansiranje postojećih, faktoring finansiranje, trajna obrtna sredstva i kratkoročni krediti. Predviđena je i podrška infrastrukturnim, projektima od ekološkog, lokalnog i državnog značaja i projektima iz oblasti energetike i energetske efikasnosti.\n„Od svih kreditnih linija koje smo realizovali u ovoj godini, najviše sredstava je usmjereno ka podršci turizmu, poljoprivredi i proizvodnji odnosno onim sektorima koji predstavljaju prioritet razvoja privrede u Crnoj Gori. Isto tako značajno je da od novih kreditnih linija iz ove godine postoji veliko interesovanje za kreditnu liniju za greenfield investicije čime omogućavamo izgradnju novih kapaciteta i otvaranje novih radnih mjesta“, precizirao je Vukčević.\nIRF je u prethodnom periodu animirao visokoškolce koji se nalaze na evidenciji Zavoda za zapošljavanje (ZZZ) kroz održavanje seminara Možeš i ti u saradnji sa crnogorskim opštinama sa ciljem da preuzmu stvar u svoje ruke i riješe svoju egzistenciju.\nIRF i ZZZ su nedavnim potpisivanjem Sporazuma o saradnji uspostavili međupartnerski odnos u cilju dinamiziranja podrške nezaposlenim osobama u Crnoj Gori da pokrenu sopstveni biznis. Sporazumom je predviđeno da se kroz razvoj preduzetništva i kroz finansijsku i nefinansijsku podršku omogući nezaposlenim osobama koje se nalaze na evidenciji Zavoda da obezbijede sopstvenu egzistenciju.\nVukčević je naveo da je IRF od jula počeo intenzivnu promociju instrumenata podrške za posebne ciljne grupe kao što su žene u biznisu, mladi, visokoškolci, tehnološki viškovi, individualni poljoprivredni proizvođači, i to u saradnji sa ZZZ gdje žele da omoguće da što veći broj onih koji se nalaze na evidenciji Zavoda iskoriste kreditnu podršku IRF-a.\n„IRF će od septembra biti u prilici da ponudi neke nove instrumente podrške. U pitanju je garantni fond i obezbjeđenje mikrofinansiranja“, dodao je Vukčević.\nOn je podsjetio da IRF svoju poslovnu politiku posvećuje svakom preduzetniku posebno naglasivši da je poslovni princip te institucije da IRF posjećuje klijenta, umjesto da klijent dolazi u IRF.\nIZVOR: RTCG, 19.08.2017.


Srbija potopila Grčku i izborila meč sa Crnom Gorom | Udruženje vaterpolo trenera Srbije\nSrbija potopila Grčku i izborila meč sa Crnom Gorom\nVaterpolo reprezentacija Srbije pobedila je Grčku 14:10 u razigravanju za plasman od 5. do 8. mesta na finalnom turniru Evropa kupa u Zagrebu. Srpski vaterpolisti u nedelju od 16 sati i 45 minuta igraće protiv Crne Gore u borbi za peto mesto.\nU meču Srbije i Grčke vodila se egal borba, a ekipe su se smenjivale u vođstvu. Povela je Srbija, zatim su Grci preokrenuli i stigli do 5:3. Usledilo je novo izjednačenje, a potom, do kraja prvog poluvremena, Grčka je tri puta imala minimalnu prednost, ali je sva tri puta na drugoj strani odgovarao kapiten, Filip Filipović.\nPosle 8:8 na poluvremenu, selekcija Dejana Savića je bila bolja, povela je 9:8, zatim nešto kasnije i 11:9. Grci su prišli na 11:10, ali su potom aktuelni evropski šampioni odgovorili sa nova tri gola i stigli do trijumfa.\nCrna Gora je u drugom meču pobedila Rusiju 15:9 i sutra će sa Srbijom odlučivati o petom mestu.


Vojni rok Archives - BHDijaspora.net\nVlasti Republike Srbije u posljednje vrijeme aktivno razmatraju ponovno uvođenje obaveznog vojnog roka, što bi neminovno dovelo, ne samo do promjene vojnog balansa, već i do nove političke klime u regionu. Ministar odbrane Srbije Nebojša Stefanović je prije nekoliko dana izjavio da se zalaže za odmrzavanje redovnog vojnog roka, bez obzira na to što je […]\nMinistar odbrane Srbije Aleksandra Vulina najavio je da će ove godine 600 muškaraca dobiti pozive za vojnu obuku. Da li je realan sličan scenarij i u Bosni i Hercegovini, upitali smo nadležne, ali o tome se još ozbiljno ne razmišlja. Stručnjaci iz ove oblasti kažu da bi obuke bile potrebne, ali osnovne, kako bi građani […]\nGeneral Mašović najavio moguće uvođenje vojnog roka u BiH\nSve su snažniji glasovi o ponovnom vraćanju vojnog roka u zemljama regiona, ali i Europe. Posljednjih godina došlo je, naime, do značajne promjene stavova na evropskom tlu kada je riječ o obaveznom služenju vojnog roka Kako izvještavaju međunarodni mediji, do toga je dovela pogoršana sigurnosna situacije u Europi, koja je, uz migrantsku krizu, aktuelizirala nedoumicu […]


5. jul 2021. Poslanička grupa Savez vojvođanskih Mađara u razgovoru sa predsednikom mađarskog parlamenta Laslom Keverom\nŠef poslaničke grupe dr Balint Pastor (dr Bálint Pásztor) je predstavio članove Poslaničke grupe i naglasio da je PG SVM po veličini treća poslanička grupa u Narodnoj skupštini Republike Srbije.\nU nastavku razgovora bilo je reči o odnosima između Mađarske i Srbije i naglašeno je da su oni na istorijskom maksimumu.\nPredsednik Parlamenta Mađarske govorio je o političkoj situaciji u Mađarskoj i naglasio da se u toj zemlji u aprilu 2022. godine očekuju redovni parlamentarni izbori.\nGovorilo se o predstojećim izborima u Srbiji, kako beogradskim i predsedničkim, tako i o prevremenim parlamentarnim i da se Savez vojvođanskih Mađara zapravo priprema za izbore na pet nivoa u 2022. godini, stoga je zaključeno da se treba fokusirati na predstojeću godinu.\nU preostalom delu razgovora bilo je reči o ulozi mladih u političkom životu, o načinu komunikacije sa njima, kao i o koalicionom sporazumu između Saveza vojvođanskih Mađara i Srpske napredne stranke, koji se bazira ne na funkcijama, već na konkretnim programskim elementima.


GRAD BEOGRAD: 26. juna 2018. godine sednica Skupštine grada - Razmatranje Predloga odluke o minimalnoj visini iznosa tekućeg održavanja zajedničkih delova zgrada, visini iznosa naknade u slučaju prinudno postavljenog profesionalnog upravnika i minimalnoj visini iznosa na ime troškova investicionog održavanja zajedničkih delova zgrade\nPredsednik Skupštine Beograda Nikola Nikodijević zakazao je za utorak, 26. jun 2018. godine, treću sednicu novog saziva Skupštine grada.\nNa dnevnom redu sednice naći će se i predlog da pasaž na Starom gradu dobije naziv po čuvenom glumcu srpskog porekla Karlu Maldenu, predlog programa "Ambrozija kao zdravstveni rizik – monitoring i suzbijanje ambrozije sa neuređenih površina na teritoriji grada" za 2018. godinu, kao i izveštaji o radu Gradskog pravobranilaštva, Zaštitnika građana, Kancelarije za mlade i Saveta za zdravlje za 2017. godinu.\nOdbornici Skupštine grada razmatraće odluku o tome koliko će stanari koji nisu izabrali upravnika zgrada ubuduće plaćati profesionalne upravnike koje postavi lokalna samouprava.\nNikodijević je pojasnio da će naknada za prinudno postavljenog profesionalnog upravnika, po stanu, zavisiti od veličine zgrade, jer što je veći broj stanova, teže je donositi odluke, pa će i cena biti veća. Tako je Predlogom odluke predviđeno da za stan i poslovni prostor zgrade do osam stanova, naknada po stanu bude 240,57 dinara mesečno, za zgrade koje imaju od osam do 30 stanova – 288,68 dinara, a u zgradama sa više od 30 stanova naknada bi trebalo da bude 336,80 dinara mesečno.\nIstom odlukom reguliše se i visina izdvajanja za tekuće i investiciono održavanje zgrada, a Nikodijević naglašava da su te naknade u Beogradu najmanje u regionu.\n– Ima zgrada sa liftom i onih bez njih, što pravi razliku u ceni – dodao je Nikodijević.\nTako će, prema odluci, minimalna visina troškova za tekuće održavanje mesečno u zgradi bez lifta iznositi 360,85 dinara, a u zgradi sa liftom 469,11 dinara. Na cenu investicionog održavanja utiče više parametara, a ona se plaća po kvadratu. Najvažniji uslov je starost zgrade – srazmerno starosti zgrade neophodno je ulagati više za investiciono održavanje, pa je predviđeno da bude to od tri do osam dinara po kvadratu, pojasnio je Nikodijević.\nPred odbornicima će se naći i odluka da i naredne školske godine – 2018/2019. grad subvencioniše boravak dece u privatnim vrtićima i to tako što će, kao i do sada, plaćati 80 odsto ekonomske cene, kao i za državne vrtiće.\nNikodijević je ponovio da će biti pooštreni kriterijumi kada je u pitanju otvaranje privatnih vrtića u gradu, jer je u jednom trenutku došlo do hiperprodukcije privatnih vrtića koji ne ispunjavaju minimalne standarde.\n– Podržavamo da privatnici učestvuju zajedno sa gradom u obrazovanju predškolske dece, ali nam je važno da budu ispunjeni osnovni kriterijumi. Ako kažemo da su privatni vrtići partner gradu, onda moraju da ispune zahtevane visoke standarde kvaliteta usluga i bezbednosti dece kao i gradski vrtići, da bismo svu decu tretirali podjednako – podvukao je on.\nSkupština će razmatrati i program suzbijanja ambrozije u gradu, a za tu namenu predviđeno je izdvajanje od 30 miliona dinara. Program predviđa da se prvo obavi monitoring i mapiranje ambrozije, a zatim u avgustu, septembru i oktobru uništavanje korova.\n– Trudićemo se da to postane stalna odluka i da iz godine u godinu imamo sve manje površine pod ambrozijom – rekao je Nikodijević.\nIzvor: Vebsajt Beoinfo, 22.06.2018.


Autor:\tAjša Hafizović Hadžimešić\tNovembar 25, 2016\t0\nRijad – U Rijadu je sredinom novembra potpisan Memoranduma o razumijevanju o obrazovnoj i naučnoj saradnji između Vijeća ministara Bosne i Hercegovine i Vlade Kraljevine Saudijske Arabije.\nRiječ je o prvom potpisanom Memorandumu između dviju zemalja u oblasti obrazovanja i nauke kojim je, između ostalog, predviđeno unapređenje i razvoj saradnje u oblasti obrazovanja i nauke kroz razmjenu informacija o obrazovnim sistemima i programima, te poticanjem neposrednih naučnih i obrazovnih veza između akademskih i naučno-istraživačkih institucija, saopćeno je iz Ministarstva civilnih poslova BiH.\nTakođer, ovim Memorandumom se nastoji studentima pružiti mogućnost da studiraju medicinu i srodne medicinske nauke na visokoškolskim institucijama u obje zemlje, te se podstiče organiziranje naučnih i kulturnih događaja.\nMinistri su također razgovarali o bilateralnim odnosima dviju zemalja u oblasti obrazovanja i nauke, te zajednički zaključili da, iako su sveukupni odnosi prijateljski, postoji prostor za unapređenje saradnje po mnogobrojnim pitanjima u oblastima obrazovanja i nauke.\n« Fenomen (ne)očekivanog predsjednika Asocijacija advokata muslimana u SAD: Koristićemo sva pravna sredstva za zaštitu zemlje protiv neustavnih i nedemokratskih djelovanja »


Nacionalno računovodstvo zaštite životne sredine: praksa u Srbiji Digitalni repozitorijum Instituta ekonomskih nauka u Beogradu\nNacionalno računovodstvo zaštite životne sredine: praksa u Srbiji\nInformacije o životnoj sredini su relevantna osnova za ocenu stanja životne sredine zemlje, ali i relevantan faktor za izbor adekvatnih mera unapređenja životne sredine. Kreatori nacionalne politike u oblasti zaštite životne sredine, donosioci odluka, stručna i šira javnost su interesne grupe koje imaju potrebu za kvalitetnim i blagovremenim informacijama koje pruža nacionalno računovodstvo zaštite životne sredine. Cilj rada je identifikovanje vrsta informacija o životnoj sredini koje su dostupne na nacionalnom nivou i analiza prakse izveštavanja o životnoj sredini u Srbiji. Analiza investicija, tekućih izdataka i prihoda od aktivnosti povezanih sa zaštitom životne sredine je sprovodena po oblastima zaštite životne sredine za period 2012-2014. Rezultati analize pokazuju apsolutno smanjenje ulaganja koja se odnose na aktivnosti zaštite životne sredine u posmatranom periodu, kao i povećanje ukupnih tekućih izdataka za zaštitu životne sredine. Prihodi od naknada i ostalih aktivnosti koje se odnose na zaštitu životne sredine beleže povećanje u posmatranom periodu, i to u skoro svim oblastima posmatranja.\nračunovodstvo zaštite životne sredine, satelitski račun, izveštavanje o životnoj sredini u Srbiji


ФДУ остаје на старој адреси?\nFDU ostaje na staroj adresi?\nPOVODOM nezvaničnih informacija koje su se u javnosti pojavile u vezi sa potencijalnim iseljenjem Fakulteta dramskih umetnosti iz svoje zgrade na Novom Beogradu, dekan FDU Miloš Pavlović u saopštenju prosleđenom medijima kaže da su razgovori o ovoj temi vođeni sa Ministarstvom prosvete.\n– U direktnom razgovoru sa ministrom Mladenom Šarčevićem, FDU je upoznat sa ambicijama Ministarstva prosvete da se omogući izgradnja kampusa Univerziteta umetnosti, u kome bi bili objedinjeni FDU, Fakultet muzičke umetnosti i buduća Visoka umetnička škola za ples. Za ovaj projekat pomenuta je lokacija na Bulevaru patrijarha Pavla – objašnjava Pavlović.\nPo njegovim rečima, s obzirom na kompleksnost i specifičnost FDU, izmeštanje bi bio „neracionalan i neodrživ projekat, koji bi budžete Ministarstva prosvete i Vlade RS opteretilo nesagledivim troškovima“.\n– FDU, u godini u kojoj obeležava 70 godina postojanja, radi u visokoprofesionalnim uslovima. Namenski građena zgrada se tokom protekle 44 godine razvijala i proširivala kako bi ispratila najnovije trendove u oblasti kulture, umetnosti i medija. Danas FDU poseduje pozorišnu scenu, dve bioskopske sale, filmske, televizijske i radijske studijske prostore, tri laboratorije, radionice za proizvodnju kostima i rekvizite, učionice, vežbaonice i sale čija je funkcionalnost prilagođena specifičnostima obrazovnog procesa umetničkih škola – ističe dekan FDU.\nImajući u vidu da je zemljište oko zgrade FDU do sada često bilo predmet interesovanja Vlade i da je u ovom trenutku neiskorišćeno, Pavlović smatra da upravo ono ima najbolji potencijal za realizovanje pomenutih planova Ministarstva prosvete i za izgradnju kampusa Univerziteta umetnosti. Time bi se FDU pridružile dve visoke umetničke škole, čime bi se, navodi naš sagovornik, saradnja i razmena studenata učinila intenzivnijom, a troškovi realizacije nastave smanjili.\n– Kao jedina visoka umetnička škola koju je osnovala država, želimo da verujemo da je interes Ministarstva prosvete na liniji sa interesom FDU, a to su očuvanje autonomije, integriteta i pre svega kvaliteta obrazovnog procesa i praktične nastave. Ministru Šarčeviću uputili smo ljubazan poziv da poseti našu školu i iz prve ruke se uveri u njenu veličinu, kvalitet i specifičnosti. Verujemo da će nakon toga i njegov stav biti jasniji i jedini logičan – da je mesto FDU u zgradi u kojoj raste i razvija se proteklih decenija – zaključuje Miloš Pavlović.\nSTEFANOVIĆ: MUP SE NE USELJAVA\nMINISTAR unutrašnjih poslova Nebojša Stefanović izjavio je da ne postoje, niti su ikada postojali, planovi da MUP preuzme zgradu FDU na Novom Beogradu za potrebe tog ministarstva, kako se ovih dana moglo čuti u javnosti. Stefanović je istakao da je u planu da se gradi nova zgrada Ministarstva, koja će biti u skladu sa evropskim i svetskim standardima, za potrebe MUP-a, ali da planovi ni na koji način, ni u jednom trenutku, nikada nisu uključivali zgradu FDU.


U okviru posjete ODIHR-a Skupštini Crne Gore, održan je sastanak sa članovima Radnog odbora 1 Odbora za sveobuhvatnu reformu izbornog i drugog zakonodavsta.\nEksperti su se sastali i sa potpredsjednikom Skupštine Crne Gore i predsjednikom Odbora Branimirom Gvozdenovićem kako bi razgovarali o dosadašnjem učinku rada, ali i budućim koracima u pogledu reforme i realizaciji zadatih ciljeva Odbora. Osim toga, razgovarano je i o praktičnim rješenjima i usklađenosti izbornog zakona sa ostalim zakonima.\nDvodnevnu posjetu obilježio je konstruktivan dijalog članova Radnog odbora 1 sa ekspertima, predstavljen je rad i analizirane su dosadašnje aktivnosti na unapređenju izbornog zakonodavstva, kroz detaljni pregled predloženih rješenja iz Nacrta zakona i razjašnjavanje određenih dilema, posebno u odnosu na organe za sprovođenje izbora. Bilo je riječi i o konkretnim pitanjima, kao što je način izbora članova izbornih komisija, verifiikacija potpisa podrške potrebnih za registraciju izbornih lista i rješavanje pitanja pristupa biračkim mjestima licima sa invaliditetom. U vezi sa tim, predstavljeni su primjeri dobre prakse i usklađenost predloga sa međunarodnim standardima, u cilju izrade kvalitetnih zakonskih rješenja, koji će rezultirati adekvatnom primjenom u praksi.\nOcijenjeno je da su predložena rješenja uglavnom tehnički usklađena sa preporukama iz Izvještaja posmatračke misije, ali da implementacija tih predloga zavisi od dogovora učesnika u ovom procesu.\nDelegaciju ODIHR-a činili su: Aleksandar Šlik (Alexander Shlyk), šef Direktorata za izbore, pravni ekspert Julija Šipilova (Yuliya Shypilova) i Raul Muresan, koordinator na projektu za izborne procese. Sastanak je pratio i delegirani predstavnik Misije OEBS-a u Crnoj Gori Filip Milačić.\nU ime Radnog odbora 1 sastanku su prisustvovali - koordinatorka Radnog Odbora 1 Marta Šćepanović, poslanica Jovanka Laličić, kao i poslanici Boris Mugoša i Neđeljko Rudović.